Nnina Amaanyi Wadde nga Ndi Mulwadde | Ebyafaayo\nBISOME MU Afrikaans Albanian Amharic Armenian Aymara Bengali Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Guarani Gujarati Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Lingala Lithuanian Luganda Luo Luswayiri Luwalabu Macedonian Malagasy Malayalam Maltese Marathi Maya Nepali Ngabere Norwegian Nyaneka Nzema Ossetian Papiamento (Aruba) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tamil Tatar Telugu Thai Tigrinya Tshiluba Tsonga Turkish Tuvaluan Twi Ukrainian Umbundu Uzbek Venda Vietnamese Xhosa Yoruba Zulu\nNnina Amaanyi Wadde nga Ndi Mulwadde\nByayogerwa Maite Morlans\nBw’ondaba toyinza kukikkiriza nti nnina amaanyi kubanga nnina kilo 29 zokka era nga buli kiseera mbeera mu kagaali k’abalema. Kyokka, wadde ng’omubiri gwange gweyongera okunafuwa, nneeyongera okufuna amaanyi. Ka nnyinyonnyole engeri gye nfunamu amaanyi wadde ng’omubiri gwange munafu.\nNga nnina emyaka ena\nBwe nnali nkyali muto, nze ne bazadde bange twabeeranga ku kyalo ekimu ekiri mu bukiikaddyo bwa Bufalansa. Taata yankolera ekyesuubo, era nnanyumirwanga nnyo okuzannya. Mu 1966, Abajulirwa ba Yakuwa baatandika okujja ewaka era baamalanga ekiseera kiwanvu nga bakubaganya ebirowoozo ne taata. Nga wayiseewo emyezi musanvu gyokka, taata yasalawo okufuuka Omujulirwa wa Yakuwa. Oluvannyuma lw’ekiseera kitono, maama naye yasalawo okukola kye kimu, era bombi baafuba okunjigiriza ebikwata ku Katonda.\nBwe twali twakaddayo mu Sipeyini bazadde bange gye bazaalibwa, nnatandika okuwulira obulumi mu bukongovvule ne mu ngalo. Oluvannyuma lw’emyaka ebiri nga tugenda ku basawo abatali bamu, twafuna omusawo omukugu mu kujjanjaba obulwadde bw’amagumba, naye yagamba nti nnali sikyasobola kuwona. Maama yatandikirawo okukaaba. Omusawo oyo yannyonnyola bazadde bange nti nnina obulwadde bw’amagumba obutawona, * era nti bwe bundeetera okuzimba mu nnyingo n’okulumizibwa. Wadde nga mu kiseera ekyo nnalina emyaka kkumi gyokka, nnamanya nti ebyange bibi.\nOmusawo yagamba nti kyali kyetaagisa okuntwala mu kifo awajjanjabirwa abaana abalina obulwadde obutawona. Bwe nnatuukayo, ekifo tekyansanyusa n’akamu. Ate era mu kifo ekyo waaliyo amateeka mangi. Ababiikira bansalako enviiri era ne bampa yunifoomu y’abalwadde. Nnawulira ennaku ey’amaanyi era ne nneebuuza nti, ‘Ddala nnaasobola okubeera mu kifo kino?’\nENGERI YAKUWA GYE YANNYAMBAMU\nOlw’okuba bazadde bange banjigiriza ebikwata ku Yakuwa, nnagaana okwetaba mu mikolo gy’Abakatuliki egyakolebwanga mu kifo we twajjanjabirwanga. Ababiikira kyabazibuwalira okutegeera ensonga lwaki nnali seenyigira mu mikolo gyabwe. Nnasaba Yakuwa annyambe, era oluvannyuma lw’ekiseera kitono nnatandika okuwulira emirembe ng’omwana bw’awulira ng’ali ne kitaawe.\nBazadde bange bakkirizibwa okunkyalirangako buli Lwamukaaga okumala akaseera katono. Bandeeteranga ebitabo ebinnyonnyola Bayibuli bye nnasomanga ne binnyamba okunyweza okukkiriza kwange. Abaana baali tebakkirizibwa kuba na bitabo byabwe ku bwabwe, naye nze ababiikira banzikiriza okuba nabyo awamu ne Bayibuli yange, era nnagisomanga buli lunaku. Ate era nnabuulirangako bawala bannange ku ssuubi ery’okufuna obulamu obutaggwaawo mu nsi empya omutaliba bulwadde. (Okubikkulirwa 21:3, 4) Wadde ng’oluusi nnawuliranga ennaku n’ekiwuubaalo, okukkiriza kwange kweyongera okunywera era nneeyongera okwesiga Yakuwa. Bwe ntyo ne nneeyongera okuba omusanyufu.\nOluvannyuma lw’emyezi mukaaga, abasawo bansiibula ne nzirayo eka. Wadde nga nnali nkyali mulwadde, nnali musanyufu okuddayo okubeera ne bazadde bange. Ennyingo zange zeeyongera okuzimba, era n’obulumi ne bweyongera. We nnatuukira mu myaka egy’obutiini, omubiri gwange gwali munafu nnyo. Wadde kyali kityo, ku myaka 14 nnabatizibwa, bwe ntyo ne mmalirira okuweereza Kitange ow’omu ggulu. Kyokka, oluusi nnalowoozanga nti Katonda tanfaako. Oluusi bwe nnabanga mmusaba, nnamubuuzanga nti “Lwaki ondeka okubonaabona bwe nti? Nnyamba omponye. Tolaba nga mbonaabona nnyo?”\nEkiseera kya kaabuvubuka kyanzibuwalira nnyo. Tekyannyanguyira kukikkiriza nti sigenda kutereera. Bwe nneegeraageranyanga ku mikwano gyange, nga ndaba bo balamu bulungi era nga banyumirwa obulamu, nnanakuwalanga nnyo era nnalowoozanga nti siri wa mugaso. Wadde kyali kityo, ab’awaka ne mikwano gyange bannyamba nnyo. Mukwano gwange nfiirabulago ayitibwa Alicia, eyali ansingako emyaka 20, yankubirizanga okufaayo ku balala mu kifo ky’okumalira ebirowoozo ku bulwadde bwange.\nEBINNYAMBYE OKUBA N’OBULAMU OBW’AMAKULU\nBwe nnaweza emyaka 18, obulwadde bweyongera, era n’okugenda okusinza Katonda kyankooyanga. Wadde kyali kityo, nnasomanga Bayibuli obutayosa. Ekitabo kya Yobu n’ekya Zabbuli byannyamba okukitegeera nti mu kiseera kino Yakuwa Katonda okusingira ddala atukuuma mu bya mwoyo so si mu bya mubiri. Olw’okuba nnasabanga Katonda entakera, nnafunanga “amaanyi agasinga ku ga bulijjo” era ‘n’emirembe gya Katonda egisingira ewala ebirowoozo byonna.’—2 Abakkolinso 4:7; Abafiripi 4:6, 7.\nBwe nnaweza emyaka 22, nnatandika okutambulira mu kagaali k’abalema. Nnalowooza nti abantu bwe bandindabyenga mu kagaali ako bandinnyoomyenga. Kyokka, oluvannyuma nnakiraba nti akagaali ako kaali kajja kunnyamba nnyo. Mukwano gwange ayitibwa Isabel yansaba mbuulireko naye okumala essaawa 60 mu mwezi gumu.\nMu kusooka nnalowooza nti ekyo tekisoboka. Naye nnasaba Yakuwa annyambe, era ab’awaka awamu ne mikwano gyange bannyamba ne nsobola okubuulira okumala essaawa ezo. Wadde nga tekyali kyangu, okubuulira kwannyamba okuggwaamu okutya n’ensonyi. Mu butuufu, nnanyumirwa nnyo okubuulira era mu 1996, nnafuuka omubuulizi ow’ekiseera kyonna nga mbuulira okumala essaawa 90 buli mwezi. Okubuulira ekiseera kyonna kinnyambye okweyongera okufuna amaanyi n’okuba n’enkolagana ennungi ne Katonda. Ate era okubuulira kunsobozesezza okuyamba abantu abawerako okuyiga ebikwata ku Katonda ne bafuuka mikwano gye.\nYAKUWA YEEYONGERA OKUNNYAMBA\nMu 2001, nnagwa ku kabenje amagulu gange gombi ne gamenyeka. Nga ndi mu ddwaliro, nnali mu bulumi bwa maanyi nnyo era nnasaba mu kasirise nti: “Yakuwa nnyamba, tonjabulira!” Omukyala eyali anninaanye yambuuza nti, “Oli Mujulirwa wa Yakuwa?” Olw’okuba nnali sirina googera, nnanyeenya bunyeenya mutwe. Omukyala oyo yaŋŋamba nti, “Mbamanyi bulungi! Ntera okusoma obutabo bwammwe.” Ebigambo ebyo byanzizaamu nnyo amaanyi. Wadde nga nnali mu bulumi bwa maanyi, ekyo kye nnakola kyayamba omukyala oyo okumanya nti ndi muweereza wa Yakuwa. Eyo yali nkizo ya maanyi!\nBwe nnatereeramu, nnatandika okubuulira abalwadde abalala ebikwata ku Yakuwa. Maama yansindikangako mu kagaali k’abalema ng’ebigere byange byombi biri mu biseminti. Buli lunaku twakyaliranga abalwadde ne tubabuuzaako era ne tubalekera ebitabo ebinnyonnyola Bayibuli. Wadde ng’okubuulira okwo kwankooyanga nnyo, Yakuwa yampanga amaanyi.\nNga ndi ne bazadde bange mu 2003\nMu kiseera kino obulumi bweyongedde era kitange bwe yafa nneeyongera okunakuwala. Wadde kiri kityo, okubeerako n’ab’eŋŋanda zange awamu ne mikwano gyange kinnyambye obutalowooza nnyo ku bizibu byange. Ate era bwe mba nzekka, nsoma Bayibuli, era mbuulirako abalala ebikwata ku Katonda nga nkozesa essimu.\nNtera okufumiitiriza ku ngeri obulamu gye bulibeeramu mu nsi empya Katonda gy’atusuubizza\nNnyumirwa nnyo akawewo akaweweevu n’akawoowo akalungi akava mu bimuli, era nneebaza Katonda eyabituwa. Ate era nnyumirwa okusaaga. Lumu bwe twali tubuulira, mukwano gwange eyali ansindikako mu kagaali yayimirira abeeko by’awandiika. Bwe yata akagaali, nnayigiringita ne ntomera emmotoka gye baali basimbye ku mabbali g’oluguudo. Twatya nnyo, naye bwe twalaba nga tewali kizibu kyonna kibaddewo, twaseka busesi.\nWaliwo ebintu bingi bye sisobola kukola. Naye nkimanyi nti nja kubikola mu biseera eby’omu maaso. Ntera okufumiitiriza ku ngeri obulamu gye bulibeeramu mu nsi empya Katonda gy’atusuubizza. (2 Peetero 3:13) Nkuba akafaananyi nga ndi mulamu bulungi, nga ntambula bulungi, era nga nnyumirwa obulamu mu bujjuvu. Kabaka Dawudi yagamba nti: “Lindirira Mukama: Ddamu amaanyi, ogume omwoyo.” (Zabbuli 27:14) Ebigambo ebyo binzizaamu nnyo amaanyi. Wadde ng’omubiri gwange gweyongedde okunafuwa, Yakuwa yeeyongera okumpa amaanyi. Mu butuufu nnina amaanyi wadde nga ndi mulwadde.\n^ lup. 6 Juvenile polyarthritis is a type of chronic arthritis that affects children. The body’s own immune system attacks and destroys healthy tissues, causing pain and swelling in the joints.


Bukedde Online - Kadaga yeyamye eri Bannayuganda abali e Canada\nKkooti ewadde ensonga kwesinzidde okwejjeereza...\nSIPIIKA wa palamenti Rebecca Kadaga agumizza Bannayuganda ababeera e Cananda nti waakukola ekisoboka okulaba nga basigala bafuna empeera zonna nga buli munnayuganda z’alina okufuna.\nAgambye nti bangi bategeka enkung’aana mu mawanga g’ebweru kyokka nga terulina ngeri nnambulukufu Munnayuganda ali ebweru n’asigadde eka gye balufunamu.\nSipiika yabadde asisinkanye Kassim Ssali akulira Uganda Culture in Diaspora era sentebe w’olukiiko olutegeka olukung’aana lwa Uganda Kwekwaffe olugenda okubeerawo mu April mu kibuga Edmonton e Canada.\nEnsisinkano yabadde mu ofiisi ya sipiika ku palamenti ne bamwanjulira enteekateeka gye balina mu lukung’aana luno nti okutumbula eby’obuwangwa baakuyita mu nnyimba n’okwolesa emisono gy’obuwangwa.\nSsali yategeezezza Sipiika nti Uganda nga bwe liri eggwanga ery’esigama ku bulimi, wagenda kubeerawo omukisa okubeera nga bafuna abakugu okuba e ebweru bawe bannayuganda obukugu bwe basobola okukozesa okutumbula okulima.\nKuno baakugattako okukwataganya abasuubuzi okuva e Uganda n’abasuubuzi okuva mu mawanga g’Abazungu. Bakubaganye ebirowoozo ku buwangwa, obusuubuzi n’ebyenjigiriza. Era waliyo enteekateeka z’okuyambako Bannayuganda abali ebweru okuzza pasipooti zabwe obuggya ko n’okwewandiisa okufuna densite y’eggwanga.\nWano Sippka waategeereza nti enkung’aana ezibadde zitegekebwa ebweru Bannayuganda babadde tebazifunamu butereevu wabula ku mulundi guno ye yennyini waakubeerayo era ne palamenti gy’akulira yaakwongera ku bakugu baayo abagenda okulwetabamu.\nOkusooka abategesi babadde baayita Ababaka Muhammed Nsereko owa Kampala Central ne Ibrahim Kasozi owa Makindye East wabula Sipiika agambye nti waakwongera ku babaka abagenda.\nSsali yategeezezza Bukedde nti abayimbi abagenda okutumbula obuwangwa kuliko Harunah Mubiru ne Halimah Namakula.\nEnteekateeka zebalimu kuliko n’omwoleso gwa The Expo Edmonton World Heritage Festival nga luno lwakubeerawo mu August.


Osalawo Otya? | Ogw’Okusoma\n“Mutegeerenga Yakuwa ky’ayagala.”—BEF. 5:17.\nENNYIMBA: 69, 57\nEbyo bye tusalawo bitukwatako bitya era bikwata bitya ne ku balala?\nTuyinza tutya okumanya ekyo ekisanyusa Yakuwa nga tusalawo ku bintu Bayibuli by’etewaako tteeka?\nTuyinza tutya okwongera okutegeera endowooza ya Yakuwa?\n1. Ebimu ku biragiro ebiri mu Bayibuli bye biruwa, era okugondera ebiragiro ebyo kituganyula kitya?\nMU KIGAMBO kye, Bayibuli, Yakuwa atuwadde ebiragiro ebitali bimu. Ng’ekyokulabirako, atulagira okwewala ebikolwa eby’obugwenyufu, okusinza ebifaananyi, okubba, n’okutamiira. (1 Kol. 6:9, 10) Ate era n’Omwana wa Katonda, Yesu Kristo, yalagira abagoberezi be nti: “Mugende mufuule abantu b’omu mawanga gonna abayigirizwa, nga mubabatiza mu linnya lya Kitaffe, n’ery’Omwana, n’ery’omwoyo omutukuvu, nga mubayigiriza okukwata ebintu byonna bye nnabalagira. Era laba! Ndi wamu nammwe ennaku zonna okutuusa ku mafundikira g’enteekateeka y’ebintu.” (Mat. 28:19, 20) Awatali kubuusabuusa, ebiragiro bya Katonda bya bukuumi nnyo gye tuli! Okubigondera kituleetedde okussibwamu ekitiibwa, era kituyambye okwewala endwadde n’okufuna essanyu mu maka. N’ekisinga obukulu, okukolera ku biragiro bya Katonda, nga mw’otwalidde n’ekyo ekikwata ku kubuulira, kituviiriddeko okufuna enkolagana ey’oku lusegere ne Yakuwa.\n2, 3. (a) Lwaki ebintu ebimu Bayibuli tebiwaako mateeka butereevu? (b) Bibuuzo ki bye tugenda okwetegereza mu kitundu kino? (Laba ekifaananyi waggulu.)\n2 Kyokka waliwo ebintu bingi Bayibuli by’etewaako mateeka butereevu. Ng’ekyokulabirako, Ebyawandiikibwa tebitubuulira kalonda yenna akwata ku ngoye Abakristaayo ze basaanidde okwambala. Ekyo kyoleka kitya amagezi ga Yakuwa? Emisono gy’engoye n’obuwangwa bw’abantu byawukana mu bitundu by’ensi ebitali bimu era bikyuka buli luvannyuma lwa kiseera. Singa Bayibuli yalimu olukalala lw’emisono gy’engoye abantu ze balina okwambala oba amateeka agakwata ku kwekolako, yandibadde yava dda ku mulembe. Ekyo kituyamba n’okulaba ensonga lwaki Ekigambo kya Katonda tekiriimu lukalala lw’amateeka gakwata ku mirimu Abakristaayo gye balina okukola, ku bujjanjabi bwe balina okufuna, n’engeri gye balina okwesanyusaamu. Abantu kinnoomu n’emitwe gy’amaka basaanidde okwesalirawo ku nsonga ezo.\n3 Ekyo kitegeeza nti Yakuwa tafaayo ku ekyo kye tusalawo, ne bwe kiba nti kirina kinene kye kijja okukola ku bulamu bwaffe? Kitaffe ow’omu ggulu asanyukira buli kye tusalawo kasita kiba nga tekirina tteeka lya mu Bayibuli lye kimenye? Bwe twesanga nga tulina okusalawo ku bintu Bayibuli by’etewaako mateeka butereevu, tuyinza tutya okusalawo mu ngeri esanyusa Yakuwa?\nLWAKI TULINA OKWEGENDEREZA BYE TUSALAWO?\n4, 5. Biki ebiyinza okuva mu bye tusalawo, era bye tusalawo biyinza bitya okukwata ku balala?\n4 Abantu abamu tebeefiirayo ku ebyo bye basalawo. Naye bwe tuba ab’okusalawo mu ngeri esanyusa Katonda, tulina okusooka okulowooza ku mateeka n’emisingi egiri mu Bayibuli era ne tugikolerako. Ng’ekyokulabirako, bwe tuba ab’okusiimibwa mu maaso ga Katonda tulina okugondera etteeka lye yawa erikwata ku kwewala omusaayi. (Lub. 9:4; Bik. 15:28, 29) Okusaba kusobola okutuyamba okusalawo mu ngeri etuukana n’amateeka era n’emisingi egiri mu Bayibuli.\n5 Ebintu ebikulu bye tusalawo birina kinene kye bikola ku nkolagana yaffe ne Yakuwa. Bwe tusalawo obulungi kinyweza enkolagana yaffe ne Yakuwa, ate bwe tusalawo obubi kyonoona enkolagana yaffe ne Yakuwa. Ate era bwe tusalawo obubi kiyinza okukosa abalala mu by’omwoyo, okubeesittaza, oba okumalawo obumu mu kibiina. N’olwekyo, tulina okwegendereza bye tusalawo.—Soma Abaruumi 14:19; Abaggalatiya 6:7.\n6. Tuyinza tutya okusalawo mu ngeri ey’amagezi?\n6 Ate watya singa twetaaga okusalawo ku bintu Bayibuli by’eteyogerako butereevu? Mu mbeera ng’eyo, tulina okwewala okusalawo nga tusinziira ku ebyo ffe bye twagala. Mu kifo ky’ekyo, tulina okusooka kulowooza ku ebyo ebizingirwamu era ne tusalawo nga tusinziira ku ebyo Yakuwa by’ayagala.—Soma Zabbuli 37:5.\nTEGEERA YAKUWA KY’AYAGALA\n7. Bwe kiba nti ekintu tekyogerwako butereevu mu Bayibuli, tuyinza tutya okutegeera ekyo Yakuwa ky’ayagala?\n7 Mu Abeefeso 5:17, Bayibuli egamba nti: “Mutegeerenga Yakuwa ky’ayagala.” Oyinza okwebuuza, ‘Bwe kiba nti ekintu tekyogerwako butereevu mu Bayibuli, nnyinza ntya okutegeera ekyo Yakuwa ky’ayagala?’ Tusobola okutegeera ekyo Yakuwa ky’ayagala nga tumusaba era nga tukkiriza obulagirizi bw’atuwa ng’akozesa omwoyo gwe omutukuvu.\n8. Kiki ekyayamba Yesu okutegeera ekyo Katonda ky’ayagala? Waayo ekyokulabirako.\n8 Yesu yafubanga okutegeera ekyo Kitaawe ky’ayagala. Enfunda bbiri, Bayibuli eraga nti Yesu yasooka n’asaba oluvannyuma n’aliisa abantu emmere mu ngeri ey’ekyamagero. (Mat. 14:17-20; 15:34-37) Naye ate Yesu bwe yali mu ddungu ng’enjala emuluma, Omulyolyomi n’amukema, yagaana okufuula amayinja emmere. (Soma Matayo 4:2-4.) Olw’okuba yali amanyi endowooza ya Yakuwa, Yesu yakiraba nti tekyali kituufu okufuula amayinja emmere. Yesu yakiraba nti okugezaako okwefunira ebibye ng’akozesa amaanyi Katonda ge yamuwa, kyali tekituukagana na Katonda by’ayagala. Bwe yagaana okufuula amayinja emmere, Yesu yakiraga nti yali yeesiga Yakuwa okumuwa obulagirizi n’okukola ku byetaago bye eby’omubiri.\n9, 10. Kiki ekinaatuyamba okusalawo mu ngeri ey’amagezi? Waayo ekyokulabirako.\n9 Bwe tuba ab’okusalawo mu ngeri ey’amagezi nga Yesu bwe yakola, tulina okwesiga Yakuwa okutuwa obulagirizi. Tusaanidde okukolera ku bigambo bino: “Weesigenga Yakuwa n’omutima gwo gwonna, era teweesigamanga ku kutegeera kwo. Mulowoozengako mu byonna by’okola, anaatereezanga amakubo go. Teweetwalanga kuba wa magezi. Tya Yakuwa oleke ebibi.” (Nge. 3:5-7) Bwe tusoma Bayibuli, tumanya endowooza ya Yakuwa era ekyo kituyamba okumanya kye tusaanidde okukola nga twolekaganye n’embeera ezitali zimu. Gye tukoma okumanya endowooza ya Yakuwa, gye kikoma okutwanguyira okukolera ku bulagirizi bw’atuwa.—Ezk. 11:19, obugambo obuli wansi.\n10 Ng’ekyokulabirako: Kuba akafaananyi ng’omukyala agenze mu katale. Ng’ali eyo, alaba engatto ezimusanyusa, naye nga baziseera nnyo. Yeebuuza, ‘Omwami wange anaawulira atya singa nsasaanya ssente zino zonna ku ngatto zino?’ Eky’okuddamu aba akimanyi, wadde nga tali na mwami we. Lwaki amanyi eky’okuddamu? Kubanga emyaka bwe gizze giyitawo, agenze ategeera endowooza omwami we gy’alina ku kusaasaanya ssente ennyingi ekiteetaagisa. Bwe kityo, asobola okumanya endowooza omwami we gy’alina ku kugula engatto ezo ku ssente ezo. Mu ngeri y’emu, bwe tugenda tutegeera endowooza ya Yakuwa n’amakubo ge, tweyongera okumanya ekyo Kitaffe ow’omu ggulu ky’ayagala tukole mu mbeera ezitali zimu.\nOYINZA OTYA OKUMANYA ENDOWOOZA YA YAKUWA?\n11. Bibuuzo ki bye tusaanidde okwebuuza nga tusoma Bayibuli oba nga twesomesa? (Laba akasanduuko “ Ng’Osoma Ekigambo kya Katonda, Weebuuze.”)\n11 Okusobola okumanya endowooza ya Yakuwa, tulina okufuba okwesomesa. Bwe tuba tusoma Bayibuli oba nga twesomesa, tusaanidde okwebuuza, ‘Bino bye nsoma binjigiriza ki ku Yakuwa, ku makubo ge, ne ku ndowooza ye?’ Tusaanidde okuba n’endowooza ng’ey’omuwandiisi wa Zabbuli eyagamba nti: “Mmanyisa amakubo go, Ai Yakuwa; njigiriza empenda zo. Nsobozesa okutambulira mu mazima go era njigiriza, kubanga ggwe Katonda ow’obulokozi bwange. Essuubi lyange liba mu ggwe okuzibya obudde.” (Zab. 25:4, 5) Nga tufumiitiriza ku ebyo bye tuba tusomye mu Bayibuli, tuyinza okwebuuza ebibuuzo nga bino: ‘Nnyinza ntya okukolera ku bintu bino mu maka gange? Mbeera ki mwe kiyinza okunneetaagisa okubikolerako? Nga ndi waka, nga ndi ku mulimu, nga ndi ku ssomero, oba nga mbuulira?’ Oluvannyuma lw’okumanya embeera mwe kiyinza okukwetaagisa okukolera ku bintu by’oba osomye, kiba kyangu okulaba engeri gy’oyinza okubikolerako.\n12. Ebitabo byaffe awamu n’enkuŋŋaana zaffe, biyinza bitya okutuyamba okweyongera okutegeera endowooza ya Yakuwa ku bintu ebitali bimu?\n12 Ekintu ekirala ekisobola okutuyamba okumanya endowooza ya Yakuwa kwe kussaayo omwoyo ku bulagirizi bw’atuwa okuyitira mu kibiina kye. Ng’ekyokulabirako, Watch Tower Publications Index awamu n’Ekitabo Ekiyamba Abajulirwa ba Yakuwa Okunoonyereza byategekebwa okutuyamba okumanya endowooza ya Yakuwa ku bintu ebitali bimu bye tulina okusalawo kinnoomu. Ate era kituganyula nnyo bwe tussaayo omwoyo nga tuli mu nkuŋŋaana era ne tuzeenyigiramu. Okufumiitiriza ku ebyo bye tuyiga kisobola okutuyamba okwongera okumanya endowooza ya Yakuwa n’okutuukanya endowooza yaffe n’eyiye. Bwe tukozesa mu bujjuvu ebintu Yakuwa by’atuteereddewo okutuliisa mu by’omwoyo, kijja kutuyamba okweyongera okutegeera amakubo ge. N’ekinaavaamu, tujja kusobola okusalawo mu ngeri esanyusa Katonda.\nSALAWO MU NGERI ETUUKANA N’ENDOWOOZA YA YAKUWA\n13. Waayo ekyokulabirako ekiraga engeri okumanya endowooza ya Yakuwa gye kiyinza okutuyamba okusalawo mu ngeri ey’amagezi.\n13 Lowooza ku kyokulabirako kino ekiraga engeri okumanya endowooza ya Yakuwa gye kisobola okutuyamba okusalawo mu ngeri ey’amagezi. Watya singa obadde oyagala okutandika okuweereza nga payoniya owa bulijjo? Okiraba nti okusobola okuweereza nga payoniya, olina okubaako ebintu bye weggyako. Mu kiseera kye kimu, oyinza okutandika okwebuuza obanga onoosobola okusigala ng’oli musanyufu nga weggyeeko ebintu ebimu. Kyo kituufu nti tewali tteeka lyonna mu Bayibuli litulagira kuweereza nga bapayoniya. Naye Yesu yatukakasa nti abo abeefiiriza ku lw’Obwakabaka bajja kufuna emikisa mingi. (Soma Lukka 18:29, 30.) Ate era Ebyawandiikibwa biraga nti Yakuwa asanyuka nnyo bwe tuwaayo kyeyagalire ebiweebwayo gy’ali, era bw’akiraba nti ebyo bye tukola okuwagira okusinza okw’amazima tubikola n’essanyu. (Zab. 119:108; 2 Kol. 9:7) Bw’ofumiitiriza ku byawandiikibwa ebyo era n’osaba Yakuwa, olowooza tekisobola kukuyamba okumanya endowooza ya Yakuwa? Okufumiitiriza ku byawandiikibwa ebyo kisobola okukuyamba okusalawo mu ngeri ennungi era ejja okukuviiramu okufuna emikisa gya Yakuwa.\n14. Oyinza otya okumanya obanga olugoye lw’oyagala okwambala lunaasanyusa Yakuwa?\n14 Lowooza ku kyokulabirako ekirala: Watya singa waliwo olugoye lw’owulira ng’oyagala naye ate nga luyinza okubaako be lwesittaza mu kibiina. Okugatta ku ekyo, oyinza okuba nga tolina tteeka lyonna ly’omanyi mu Bayibuli erigaana omuntu okwambala olugoye ng’olwo. Yakuwa alina ndowooza ki ku ekyo? Omutume Pawulo yaluŋŋamizibwa okuwandiika nti: “Obulungi bw’abakazi bulemenga kubeera mu misono gya nviiri oba okwambala zzaabu oba luulu oba engoye ez’ebbeeyi, wabula bubeerenga mu kwambala ebyambalo ebisaana, ebiweesa ekitiibwa, era ebiraga nti beegendereza. Beekolengako mu ngeri esaanira abakazi abagamba nti bawa Katonda ekitiibwa. Bakolenga ebikolwa ebirungi, era ng’obwo bwe bulungi bwabwe.” (1 Tim. 2:9, 10) Kya lwatu nti okubuulirira okwo kukwata ne ku basajja Abakristaayo. Abaweereza ba Yakuwa tebafaayo ku ebyo byokka bo bye baagala, naye balowooza ne ku ngeri ennyambala yaabwe n’engeri gye beekolako gy’ekwata ku balala. Okubeera abeegendereza n’okwagala kwe tulina eri abalala kituyamba okulowooza ku ngeri ebyo bye tukola gye biyinza okukwata ku bakkiriza bannaffe, bwe tutyo ne twewala okubeesittaza. (1 Kol. 10:23, 24; Baf. 3:17) Ate era okufumiitiriza ku Byawandiikibwa ebitali bimu, kisobola okutuyamba okumanya endowooza ya Yakuwa ku nsonga eno, ne tusobola okusalawo mu ngeri emusanyusa.\n15, 16. (a) Yakuwa awulira atya bwe tudda awo ne tulowooza ku bintu eby’obugwenyufu? (b) Tuyinza tutya okumanya ekyo Yakuwa ky’ayagala nga tulondawo eby’okwesanyusaamu? (c) Tuyinza tutya okusalawo obulungi ku bintu ebikulu ennyo?\n15 Bayibuli eraga nti Yakuwa anakuwala bw’alaba abantu nga bakola ebintu ebibi, era ‘ng’ebirowoozo byonna eby’omu mutima gwabwe bibi ekiseera kyonna.’ (Soma Olubereberye 6:5, 6.) Okusinziira ku bigambo ebyo, tukiraba nti kikyamu okudda awo okulowooza ku bintu eby’obugwenyufu kubanga ekyo kiyinza okutuleetera okukola ebibi eby’amaanyi. Omuyigirizwa Yakobo yagamba nti: “Amagezi agava waggulu okusooka malongoofu, ga mirembe, si makakanyavu, mawulize, gajjudde obusaasizi n’ebibala ebirungi, tegasosola, era tegaliimu bunnanfuusi.” (Yak. 3:17) Okumanya ekyo kyanditukubirizza okwewala eby’okwesanyusaamu ebiyinza okutuleetera okufuna ebirowoozo ebibi n’okwegomba okubi. Abakristaayo abalina endowooza ya Yakuwa tebeetaaga kubuuza obanga basaanidde okusoma ekitabo kino oba kiri, okulaba firimu eno oba eri, n’ebintu ebirala ebirimu ebintu Yakuwa by’akyawa. Bayibuli eraga bulungi endowooza Yakuwa gy’alina ku bintu ebyo.\n16 Waliwo ebintu bingi bye tusobola okusalawo mu ngeri ez’enjawulo kyokka ng’engeri ezo zonna ntuufu. Naye bwe kituuka ku kusalawo ebintu ebikulu ennyo, oluusi kiba kirungi okwebuuza ku bakadde oba ku Bakristaayo abakulu mu by’omwoyo. (Tit. 2:3-5; Yak. 5:13-15) Kya lwatu nti kiba kikyamu okugamba abalala batusalirewo. Abakristaayo basaanidde okutendeka obusobozi bwabwe obw’okutegeera era ne babukozesa. (Beb. 5:14) Ffenna tusaanidde okukolera ku bigambo bino ebyaluŋŋamizibwa: “Buli omu ajja kwetikka omugugu gwe.”—Bag. 6:5, obugambo obuli wansi.\n17. Bwe tusalawo mu ngeri esanyusa Yakuwa, kituganyula kitya?\n17 Bwe tusalawo mu ngeri etuukana n’endowooza ya Yakuwa, enkolagana yaffe naye yeeyongera okunywera. (Yak. 4:8) Atusiima era atuwa emikisa. Era ekyo kituleetera okwongera okwesiga Kitaffe oyo ow’omu ggulu. N’olwekyo, ka bulijjo tufube okukolera ku mateeka n’emisingi egiri mu Bayibuli kubanga bituyamba okutegeera endowooza ya Yakuwa. Kya lwatu nti bulijjo wajja kubangawo ebipya bye tuyiga ku Yakuwa. (Yob. 26:14) Wadde kiri kityo, ne leero bwe tufuba, tusobola okufuna amagezi, okumanya, n’okutegeera bye twetaaga okusobola okusalawo mu ngeri ennungi. (Nge. 2:1-5) Endowooza z’abantu n’enteekateeka zaabwe zijja ne zigenda, naye ng’omuwandiisi wa Zabbuli bwe yagamba: “Ebyo Yakuwa by’ateekateeka bijja kubeerawo emirembe gyonna; ebirowoozo by’omu mutima gwe bibeerawo emirembe n’emirembe.” (Zab. 33:11) Tewali kubuusabuusa nti singa tutuukanya endowooza yaffe n’endowooza ya Yakuwa, tusobola okusalawo mu ngeri ey’amagezi.\nNG’OSOMA EKIGAMBO KYA KATONDA, WEEBUUZE:\nBye nsomye binjigiriza ki ku makubo ga Yakuwa ag’obutuukirivu? (Zab. 25:4)\nNnyinza ntya okukolera ku bintu bino . . .


Bukedde Online - Abâ€™e Kyampisi bakaaba tebalina we bayisa byamaguzi\nAba NUP abaakwatibwa e Mityana basuuliddwa ku ddwaaliro nga bali...\nEbyuma bya mmotoka bibakwasizza\nEbbago lya ligyoni ttiiya kye lyongera ku ...\nOluguudo oluva e Kanganda, Nabiyagi ne luyita mu ssamba zâ€™ebimuli bya kkampuni ya Eruma Roses ne lugatta Ggombolola yâ€™e Kyampisi ku yâ€™e Nama lwe lwonoonese, ekivuddeko entambula okukaluba.\nAkulira kkampuni yâ€™ebimuli eya Eruma Roses, Lawrence Kazibwe yagambye nti mmotoka zaabwe tezi\nAkulira kkampuni yâ€™ebimuli eya Eruma Roses, Lawrence Kazibwe yagambye nti mmotoka zaabwe tezikyasobola kutuuka ku ssamba nga kati ebimuli babyetikka ku mitwe okubituusa gye zisigala, era bingi byonooneka.\nYagambye nti embeera yâ€™enguudo ebafiiriza kinene kuba bakozesa abakozi abasoba mu 100 ate bawa nâ€™omusolo gwa 300,000/- ku Ggombolola buli mwaka.\nÂ Abatuuze Madiina Nanfuka, Ssanyu Nakayenze, Noah Kyeyune, Godfrey KirabiraÂ nâ€™abalala bagamba nti mu kiseera kyâ€™enkuba kiyitirira kuba omugga Nabiyagi gwanjaala olwo ne basalikako mu byâ€™entambula.\nOmumyuka wa ssentebe wa Disitulikiti yâ€™e Mukono, Livingstone Zziwa yagambye nti disitulikiti terina ssente kukola ku nguudo kyokka nâ€™awa aba Ggombolola yâ€™e Kyampisi amagezi bagule amafuta, disitulikiti ejja kubaweereza guleeda ku bwereere ekole ku luguudo luno.\nSsaabalwanyi Museveni anyiyizza Golola emigere\nMusisi alambudde enguudo ezikolebwa e Kawempe\nBakansala baloopye; ekizimbe mwe tuteeseza kivundu\nAba NUP abaakwatibwa e Mity...\nAbasibe bana basuuliddwa mu ddwaliro lya gavumenti e Mityana nga embeera yabwe mbi ddala, oluvannyuma lw'okumala...\nOMUSUMBA John Baptist Kaggwa eyaziikiddwa ku kigo e Bukalasa abadde n’ebitone ebyenjawulo abantu ab’enjawulo bye...


PALAMENTI EYISE MINISTER W’EBY’OBULAMU, AKEDIIMO K’ABASAWO KAKYALANDA – CBS FM\nPALAMENTI EYISE MINISTER W’EBY’OBULAMU, AKEDIIMO K’ABASAWO KAKYALANDA\nAbasawo nga balaga obutali bumativu ku nsonga ezibakosa\nPalamenti eragidde minister w’eby’obulamu Dr. Jane Ruth Achenge Ocero, okulabikako eri akakiiko akavunanyizibwa ku kulondoola ebisuubizo bya gavumenti n’okubiteekesa mu nkola, enkya ku lw’okubiri lwa sabiiti eno nga 30, okunyonyola n’okulambika ekikyalemesezza okugonjoola ensonga z’abasawo abali mu keddiimo akawezezza wiiki namba.\nEbbaluwa okuva mu yaafesi ya Clerk wa paalamenti, Gilbert Ainomugisha eragidde minister w’ebyobulamu Dr Jane Ruth Achenge, n’olukiiko lwe olwekikugu okuteekateeka ekiwandiiko ekirambika ku nsonga eyo.\nWiiki ewedde abasawo abali mu keddiimo abegattira mu kibiina ki Uganda Medical Association baasisinkanamu omukulembeze w’eggwanga n’abakulu mu ministry y’ebyobulamu okwongera okukubaganya ebirowoozo ku keedimo kano. Gavumenti yabasuubiza nti ensonga zabwe zakukolebwako mu mbalirira y’omwaka gujja, abasawo kyebawakanya nga bagamba nti ebisuubizo bye bimu byezze ebawa okuva mu mwaka gwa 2017.\nBagala etandikirewo n’okubaako ebimu by’essa mu nkola ebisigadde bissibwe mu buwandiike, era Ssabaminisita wa Uganda Robina Nabbanja yabadde bano abawandiikidde ebbaluwaye nebajigaana nga bagamba nti ejjudde ebituli bingi nokusuubiza empewo.\nSsabawandiisi w’ekibiina kya UMA Dr Herbert Luswata ategezezza nti omukulu bazeemu okumuwandiikira nga balambika ku nsonga zebaali basuubira okufuna mu bbaluwa eyo.\nEbyo nga bikyali bityo, bbo bannakyewa abatakabira ebyobulamu mu kitongole ekya African Centre for Global Health and Social Transformation (ACHEST), abakulirwa Prof. Francis Omaswa, balabudde gavumenti ku kubalaata kweriko mu kukuuma abasawo baayo, nti boolekedde okuddukira mu mawanga amalala ekiyinza okwongera ebbula ly’abasawo mu Uganda.\nMu kediimo k’abasawo akagenda mu maaso, bagala gavumenti eyongere okuwandiisa abasawo abajja mu malwaliro gaayo, okussaamu ebikozesebwa ebimala, okuliyirira bannabwe abakoseddwa ekirwadde kya covid 19, okubongeza omusaala n’ebirala.


BISOME MU Afrikaans Albanian Alur Amharic Amis Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Cakchiquel (Central) Catalan Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Douala Dutch Edo Efik English Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Punjabi Quechua (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nOW’OLUGANDA Allen * agamba nti: “Nnafunamu okweraliikirira bwe nnali ŋŋenda mu kibiina ekipya. Nnali simanyi nti nnandisobodde okufuna emikwano emirala.” Allen agenda amanyiira ekibiina ekipya kati kyalimu ekyesudde mayiro nga 900 okuva ewaabwe.\nBwe kiba nti naawe waakegatta ku kibiina ekipya, oyinza okuba ng’olinamu obweraliikirivu. Kiki ekiyinza okukuyamba okumanyiira ekibiina ekyo? Kiki ky’oyinza okukola singa owulira nti oluddewo okukimanyiira? Ate singa mu kibiina kyo mujjamu abantu abapya, oyinza otya okukifuula ekyangu gye bali okukimanyiira?\nOYINZA OTYA OKUTUUKANA N’EMBEERA N’OBA MUSANYUFU?\nLowooza ku kyokulabirako kino: Omuti bwe bagusimbuliza mu kifo ekimu ne baguzza mu kirala gusooka ne guwotokamuko. Omuti bwe guba gusimbulizibwa okuva mu ttaka, mingi ku mirandira gyagwo gitemebwako kisobole okuba ekyangu okugutambuza. Bwe gumala okusimbibwa mu kifo ekipya, gulina okutandikirawo okumera emirandira emipya. Mu ngeri y’emu, okugenda mu kibiina ekipya kiyinza okuba nga kikukosezzaamu. Mu kibiina ky’obaddemu oyinza okuba ng’obadde “n’emirandira” mingi, kwe kugamba emikwano mingi, era ng’olina n’enteekateeka z’eby’omyoyo z’omanyidde. Kati olina okumera emirandira emipya okusobola okufuna essanyu mu kibiina ekipya ky’ozzeemu. Ekyo onoosobola otya okukikola? Okukolera ku misingi gya Bayibuli kijja kukuyamba. Ka tulabeyo egimu ku gyo.\nOmuntu asoma Ekigambo kya Katonda obutayosa aba “ng’omuti ogwasimbibwa okumpi n’emikutu gy’amazzi, ogubala ebibala mu kiseera kyagwo, era ebikoola byagwo tebiwotoka. Buli ky’akola ebivaamu biba birungi.”—Zab. 1:1-3.\nNg’omuti bwe gwetaaga okufuna amazzi obutayosa okusobola okusigala nga mulamu, n’Omukristaayo yeetaaga okunywa amazzi agali mu Kigambo kya Katonda obutayosa okusobola okusigala nga mulamu mu by’omwoyo. N’olwekyo weeyongere okusoma Ekigambo kya Katonda buli lunaku, n’okugenda mu nkuŋŋaana obutayosa. Weeyongere okubeera n’okusinza kw’amaka, n’okwesomesa obutayosa. Ebintu byonna ebyali bikuyamba okunywera mu by’omwoyo mu kibiina kye walimu, obyetaaga ne mu kibiina ekipya ky’ozzeemu.\n“Buli azzaamu abalala amaanyi ajja kuzzibwamu amaanyi.”—Nge. 11:25.\nOjja kuzzibwamu amaanyi era ojja kumanyiira mangu bwe weenyigira mu bujjuvu mu mulimu gw’okubuulira. Kevin omukadde mu kibiina agamba nti: “Ekintu ekyatuyamba ennyo nze ne mukyala wange, kwe kuweereza nga bapayoniya abawagizi nga twakatuuka mu kibiina ekipya. Twamanya mangu ab’oluganda, bapayoniya, n’ekitundu kye tubuuliramu.” Roger, eyasengukira mu kitundu ekyali kyesudde mayiro ezisukka mu 1,000 okuva we yali abeera agamba nti: “Ekintu ekiyinza okukuyamba okumanyiira amangu ekibiina ekipya, kwe kwenyigira ennyo mu mulimu gw’okubuulira. Ate era, tegeeza abakadde nti oli mwetegefu okuyamba wonna we kiba kyetaagisa, gamba nga mu kuyonja ekizimbe ky’Obwakabaka, okukola nga nnakyewa mu nkuŋŋaana, oba okubaako omuntu gw’otwalako mu nkuŋŋaana. Ab’oluganda bwe bakiraba nti omuntu omupya mwetegefu okwenyigira mu bujjuvu mu mirimu gy’ekibiina, bamukolako mangu omukwano.”\n“Mugaziwe mu mitima gyammwe.”—2 Kol. 6:13.\nGaziwa mu kwagala ab’oluganda. Melissa n’ab’omu maka ge bwe baatuuka mu kibiina ekipya baafuba okufuna emikwano emipya. Agamba nti: “Twanyumyanga n’ab’oluganda ng’enkuŋŋaana tezinnatandika n’oluvannyuma lwazo. Tetwakomanga ku kubabuuza bubuuza wabula twawangayo akaseera akawerako okunyumyako nabo ku bintu ebitali bimu.” Ekyo kyabasobozesa okuyiga amangu amannya g’ab’oluganda. Ate era baasembezanga ab’oluganda mu maka gaabwe ne kinyweza omukwano gwabwe. Melissa agamba nti: “Twabawa ennamba zaffe ez’essimu nabo ne batuwa ezaabwe, bwe kityo ne basobola okutuyitanga okukolera awamu nabo ebintu eby’omwoyo n’ebintu ebirala.”\nBwe kiba nga tekikwanguyira kwogera na bantu b’otomanyidde, waliwo by’osobola okukola ebiyinza okukuyamba. Ng’ekyokulabirako, teekako akamwenyumwenyu ne bwe kiba nti muli owulira toyagala kukateekako. Ekyo kisobola okusikiriza abalala okukutuukirira. Bayibuli egamba nti: “Amaaso amacamufu galeetera omutima okusanyuka.” (Nge. 15:30) Rachel eyagenda mu kibiina ekipya ekyali ewala n’ewaabwe agamba nti: “Nnina ensonyi. Oluusi mba nnina okwewaliriza okwogera n’ab’oluganda mu kibiina ekipya kye ndimu. Nnoonyaayo omuntu atudde yekka nga talina gw’ayogera naye. Omuntu oyo ayinza okuba nga naye wa nsonyi nga nze.” Lwaki tofuba kwogerako n’omuntu omupya ng’enkuŋŋaana tezinnatandika oba nga ziwedde?\nKu luuyi olulala, mu kusooka oyinza okusanyuka okusisinkana ab’oluganda abapya. Naye ekiseera bwe kigenda kiyitawo ab’oluganda abo obamanyiira. Kiba kikwetaagisa okweyongera okufuba okukola emikwano emipya.\nEmiti egisimbulizibwa okuva mu kifo ekimu okugizza mu kirala mu kusooka giwotokamuko, naye oluvannyuma gireeta emirandira emirala\nWEEWE EKISEERA OKUMANYIIRA\nEmiti egimu girwawo okumanyiira ettaka okusinga emirala. Mu ngeri y’emu, abantu abamu bamanyiira mangu ekibiina ekipya ate abalala balwawo okukimanyiira. Bwe kiba nti wayise ekiseera bukya ojja mu kibiina ekipya naye nga tonnakimayiira, emisingi gya Bayibuli gino wammanga gisobola okukuyamba:\n“Ka tuleme kulekera awo kukola birungi, kubanga ekiseera bwe kirituuka tulikungula singa tetukoowa.”—Bag. 6:9.\nTosaanidde kuggwaamu maanyi singa okiraba nti kikutwalidde ebbanga ddene okumanyiira ekibiina ekipya. Lowooza ku kino: Abaminsani bangi abava mu Ssomero lya Gireyaadi bamala emyaka egiwerako nga tebannaddayo kukyalako mu nsi zaabwe. Ekyo kibayamba okukola omukwano ogw’oku lusegere n’ab’oluganda mu nsi gye baba basindikiddwa n’okumanyiira obuwangwa bwayo.\nAlejandro, akyusizza ebibiina ebiwerako, agamba nti enkyukakyuka eziba zeetaaga okukolebwa tezeetaaga kupapirwa. Agamba nti: “Ku mulundi gwe twasembayo okukyusa ekibiina mukyala wange yaŋŋamba nti, ‘Mikwano gyange gyonna bali mu kibiina kye tuvuddemu!’” Alejandro yajjukiza mukyala we nti ebigambo ebyo byennyini yali abyogedde emyaka ebiri emabega bwe baali bagenze mu kibiina ekipya. Naye mu myaka egyo ebiri yafuba okufaayo ku balala era ab’oluganda mu kusooka be yali tamanyi baafuuka mikwano gye egy’oku lusegere.\n“Tobuuzanga nti, ‘Lwaki ebiseera ebyayita bisinga bino ebiriwo kati?’ kubanga ekyo tekiba kibuuzo kya magezi.”—Mub. 7:10.\nWeewale okugeraageranya ekibiina ekipya ky’olimu ku kibiina ky’obaddemu. Ng’ekyokulabirako, ab’oluganda mu kibiina ekipya bayinza okuba nga si boogezi nnyo oba nga boogera nnyo okusinga ab’omu kibiina ky’obaddemu. Ssa essira ku ngeri zaabwe ennungi nga naawe bwe wandyagadde basse essira ku ngeri zo ennungi. Abamu ku abo abagenze mu bibiina ebipya batuuse n’okwebuuza, ‘Ddala njagala baganda bange mu nsi yonna’?—1 Peet. 2:17.\n“Musabenga, muliweebwa.”—Luk. 11:9.\nWeeyongere okusaba Yakuwa akuyambe. Ow’oluganda David, aweereza ng’omukadde, agamba nti: “Olutalo olwo tolulwana wekka. Waliwo ebintu bingi bye tutasobola kukola okuggyako nga Yakuwa atuyambye. N’olwekyo musabenga!” Ekyo Rachel, ayogeddwako waggulu, naye akikkiriza. Agamba nti: “Nze n’omwami wange bwe tuwulira nga wazzeewo omuwaatwa wakati waffe n’ab’oluganda mu kibiina, twogera ne Yakuwa ne tumugamba nti, ‘Tusaba otuyambe okumanya obanga waliwo ekintu kyonna kye tukola ekireetera ab’oluganda okukaluubirirwa okuba mikwano gyaffe.’ Oluvannyuma tufuba okukola kyonna kye tusobola okubeerako awamu n’ab’oluganda.”\nAbazadde bwe kiba nti abaana bammwe tekibanguyidde kumanyiira kibiina kipya, musabireeko wamu nabo ku nsonga eyo. Mubayambe okufuna emikwano emipya nga mukola entegeka okubeerako awamu n’ab’oluganda mu kibiina.\nYAMBA AB’OLUGANDA ABAPYA OKUWULIRA NTI BAAGALIBWA\nBiki by’oyinza okukola okuyamba ab’oluganda abaakajja mu kibiina kyo? Fuba okubakolako omukwano amangu ddala nga bwe kisoboka. Ekyo okusobola okukikola, lowooza ku ngeri gye wandyagadde okuyisibwamu ng’ogenze mu kibiina ekipya, era obayise bw’otyo. (Mat. 7:12) Oyinza okwaniriza ab’oluganda abapya mu maka go mufunire wamu okusinza kw’amaka oba mulabire wamu programu eya buli mwezi eba ku ttivi yaffe eya JW Broadcasting? Oyinza okubasaba okubuulirako awamu naawe? Bw’obayita okuliirako awamu nabo emmere, ekyo bajja kulwawo nga bakijjukira. Biki ebirala by’oyinza okukola okubayamba?\nCarlos agamba nti: “Bwe twatuuka mu kibiina ekipya, mwannyinaffe omu yatuwa olukalala lw’amaduuka agataseera bintu. Ekyo kyatuyamba nnyo.” Abo ababa bavudde mu bitundu ng’embeera y’obudde eyawukana ku y’omu kitundu kyammwe, kibaganyula nnyo singa bayambibwa okumanya engeri gye basaanidde okwambalamu mu biseera eby’ebbugumu, eby’obunnyogovu, oba eby’enkuba. Era oyinza okubabuulira embeera z’abantu b’omu kitundu kyammwe kibasobozesa okumanya engeri y’okubakwatamu nga bababuulira.\nOKUTUUKANA N’EMBEERA KIVAAMU EMIGANYULO\nAllen, ayogeddwako waggulu kati amaze omwaka ogusukka mu gumu ng’ali mu kibiina kye ekipya. Agamba nti: “Mu kusooka tekyannyanguyira kumanya baganda bange ne bannyinaze mu kibiina kino ekipya. Naye kati nnina enkolagana ey’oku lusegere nabo, era ndi musanyufu.” Allen yakiraba nti teyafiirwa mukwano na gumu ng’asenguse, wabula yayongera kufuna mikwano mirala, abayinza okusigala nga mikwano gye obulamu bwe bwonna.\nAbakadde Bayinza Batya Okuyamba Abapya?\nAbakadde baagala onyumirwe okubeera mu kibiina ekipya ky’oba ozzeemu, era beetegefu okukuyamba.\nAmangu ddala Akakiiko k’Obuweereza kajja kukutegeeza ekibinja ky’okubuulira ky’onoobaamu.\nOmuwandiisi w’ekibiina ajja kukubuuza ebikwata ku kibiina ky’ovuddemu asobole okufuna kaadi yo.\nOmulabirizi w’ekibinja ky’okubuulira ky’ozzeemu ajja kufuba okulaba ng’abuulirako naawe amangu ddala nga bwe kisoboka. Era kiba kirungi singa ajja ewuwo okukukyalirako awamu n’ab’omu maka go.\nAbakadde balina okufuna nnamba y’essimu yo gye bayinza okukunoonyezaako singa waba waguddewo akatyabaga.\nAte era kiba kirungi abakadde okukakasa obanga ebiri ku kaadi yo ey’omusaayi bikyakola.


Bukedde Online - Engeri yâ€™okufuna ssente mu SACCO yo\nEngeri yâ€™okufuna ssente mu SACCO yo\nKozesa ekiseera kyâ€™ebizibu okuyiiyiza bizinensi yo\nEnsobi 10 ezisinga okuvaako obubenje\nlBuli mmemba mu kibiina kimukakatako okusikiriza abantu abalala okwegatta ku SACCO mwâ€™atereka okwongera ku muwendo gwa bammemba.\nlBammemba gye bakoma okuba abangi ne ssente ekibiina ze kitereka ziba nnyingi era kino kyanguyiza ayagala okwewola okufuna amangu ssente.\nlBuli mmemba al\nlBuli mmemba alina okutereka naye era alina okwewola, kubaÂ amagoba gâ€™ekibiina geeyongera. Gano gaggyibwa ku ssente buli muntu zâ€™aba yeewoze. Bwâ€™oteewola, amagoba ga ssente zâ€™ofuna ku zâ€™oterese mu SACCO tegaba mangi.\nlBammemba mukolagane nâ€™abaddukanya SACCO yammweÂ efune ebintu ebikalu bye musobola okulabirira. Ate birina okuba nga byeyongerako. Kale SACCO yammwe bwâ€™etandikawo eddundiro lyâ€™ente oba enkoko kimanye nti mugenda mu maaso.\nlSACCO eyo bwâ€™eba etunda emigabo kiba kirungi buli omu okugula gyonna gyâ€™asobola kuba gyâ€™okoma okugula emigabo nâ€™okufuna amagoba ku bintu ebikalu byâ€™eba nabyo.\nBammemba abamu bwe baba ne ssente ku akawunta baagala bwe beewola bazibalire kwâ€™ezo ze beewoze baleme kuzza magoba. Kino kikyamu kuba ziba zikola nga musingo nti oli mmemba omujjumbize.\nSsinga mmemba yeewala okwewola, buzinensi ze zisigala ku ssa lye limu. Ekitegeeza bwe ziba za kweyongerako ekyandisobose mu bbanga lya wiiki emu nga afunye ssente ezâ€™omuzindo ate kimutwalira mwaka. Kino kireetawo enjawukana wakati wâ€™abo ababa beewoze nâ€™abateewola.\nÂ Bino byatuukiddwako mu lukungaana ttabamiruka olwâ€™omulundi ogwâ€™ekkumi nâ€™omusanvu olwâ€™ekibiina kya â€˜Naddangira Agali Awamu SACCO ogwabadde ku kitebe kyabwe e kikulu e Kakiriâ€™ era nga mu kiseera kye kimu baajaguzza SACCo eno okuweza emyaka 17 nga eweereza.\nYe akola ogwâ€™okubalirira ebitabo bya SACCO eno Sulaiman Walugembe okuva mu kkampuni ya ba TEAM and Co e Mengo Sulaiman Walugembe yategeezezza nga okusinziira ku byazuuliddwa SACCO eno yeyongedde okukula kyokka nâ€™abawa amagezi okwewala okubaliranga ensimbi zebaba tebasuubira kuggya mu Bantu oba ebitongole bya babanja (Bad Debts) olwo kibayambe okukolanga embalirira etuukiridde.\nBwe wabaawo be mubanja nga babalemesezza ssente ezo muziggya mu nsimbi zemusuubira okutambulizaako ekibiina nâ€™okussa mbu mbalirira yammwe kino kibayamba okukola embalirira etuukiridde nâ€™okumanya kye mulinawo kyokka ssinga bwe mumala okubalirira omuntu oyo asasula ebbanjalye. Ssente ezo muzibalira ku bintu ebirala era muzitwala nga ekirabo gye muli Walugembe bwe yagambye.\nSsentebe wa Naddangira agali awamu SACCO Kizza Michael Ssalongo ye yeekokkdde ba memba mu be yagambye nti tebaagala kolondoola bigenda mu maaso mu kibiina era nga bangi ku bo nâ€™emisomo egibalambika nâ€™okubamanyisa ebibabikelbwa kubatumbula tebaagala kugyenyigiramu.\nYayongeddeko nti waliwo nâ€™abataagala kuterekayo ssente ziwera kyokka nga buli kiseera baba baagala okwewola ku zebataterese.\nEnηηuumi n'okwesika amataayi binyoose mu lukiiko lwa ba Dereeva e Kyengera\nBa Ddereeva ba taxi e Bwaise n'e Busega bakubaganye katono bette


Bukedde Online - Ebyewuunyisa mu kiraamo kya Yiga\nAbaawangulwa mu kamyufu ka NRM e Buyende b...\nENTEEKATEEKA z’okuziika Pasita Augustine Yiga Abizzaayo ziwedde era nga zigenda kugoberera ekiraamo kye yalese. Yiga agenda kuziikibwa ku Ssande ku kkanisa ye okuliraana amalaalo ga nnyina, Elizabeth Kwagala eyafa mu 2018.\nSamuel Jengo, mutabani wa Yiga omukulu yakakasizza nti okusinziira ku kiraamo kitaabwe kye yaleka, yalaama aziikibwe oluvannyuma lw'ennaku ttaano ng'amaze okufa.\nOlw'okuba nga yafa nga October 26, bwe baabazeemu ng'ennaku ettaano ziggwaako ku Ssande. Richard Kimbowa amanyiddwa nga Kojja Kimbowa abadde mukwano gw'omugenzi yagambye nti omulambo gusuubirwa okuleetebwa ku kkanisa e Kawaala ku Lwokutaano.\nWajja kubaawo okusaba kw'okujjukira emirimu gy'omugenzi n'abantu okumukubako eriiso evvanyuma. Olwo okuziika kujja kubaawo ku Ssande ku kkanisa wennyini okuliraana we baaziika nnyina nga bwe yalaama.\nTaata wa Yiga eyali amuzaala omugenzi Yosef Matovu yafa mu 1995 era yaziikibwa Bukomansimbi mu Buddu.\nEbimu ku biri mu kiraamo\nMunziika oluvannyuma lw'ennaku ttaako\nEntaana yange mugizimbako ennyumba.\nMunda mu nnyumba mulina okussaamu ttiivi erina okuba ng'eraga bulungi.\nMunteeka okumpi ne maama wange.\nWaliwo abaasooka okuwakanya enteekateeka y'okumuziika ku kkanisa nga baagala aziikibwe Bukomansimbi awali ekiggya kya kitaawe wabula baakizuula nga Yiga yayagala nnyo ekkanisa ye era ng'ekimu ku kyamulaamisa bw'atyo kwe kusigala ng'ali kumpi nayo.\nKino kiyamba bingi omuli abagoberezi be okutuuka amangu we yawummulira n'okukuuma ebintu bye naddala engeri ye gy'abadde akkiriza nti abafutebafa. Eggulo abazimba entaana baatandise okusomba ebikozesebwa mu kuzimba entaana okuli amayinja n'amabulooka ga kajjansi agagenda okweyambisibwa.\nEKIRAAMO KYA YIGA\nMu birala ebigambibwa nti Yiga yabiraama mwe muli okuzimba ennyumba entonotono ku ntaana ye ate eteekebwemu ttivvi ennene.\nAmalaalo ga nnyina gali mmanju wa kkanisa nga galiko omusaalaba omweru n'amayinja agageetoolodde kyokka si mazimbe ng'amalaalo g'abanene bwe gatera okuba. Ttivvi erina okulaga ebigenda mu maaso ekitegeeza nti entaana ejja kuyingizibwamu amasannyalaze nga bwe kiri ku ntaana ya Canon James Ddungu eyakazibwako erya Kyapambalaasi e Nateete.\nKyapambalaasi yeesimira entaana ku kkanisa ye eya Uganda Martyrs Church e Busega erimu amatiribona okuva ku nnyumba ey'ebbeeyi, amasannyalaze, ebiwandiiko by'ebijjukizo bye n'ebirala.\nNg'oggyeeko ekkanisa, Yiga ekintu ekirala ky'abadde yeenyumirizaamu ye ttivvi ye eya ABS. Ne bwe yali e South Afrika amawulire ne gafuluma nti yali agitunze afune ssente oluvannyuma lw'okuferebwa bwe yabaako ky'annyonnyola nga January 16, 2019 ng'ali mu ggwanga eryo, eyo ttivvi gye yatandikirako n'agamba nti tagitundanga.\nWano aboomunda we basinziira okugamba nti akabonero ka ttivvi ak'okuziikibwa nayo, Yiga ayagala kamubeerere aka ttivvi ey'ekijjukizo kye gye yatandika.\nPasita Augustine Yiga Abizzaayo\nziwedde era nga zigenda kugoberera\nekiraamo kye yalese.\nYiga agenda kuziikibwa ku\nSsande ku kkanisa ye okuliraana\namalaalo ga nnyina, Elizabeth\nKwagala eyafa mu 2018.\nSamuel Jengo, mutabani wa Yiga\nomukulu yakakasizza nti okusinziira\nku kiraamo kitaabwe kye\nyaleka, yalaama aziikibwe oluvannyuma\nlw'ennaku ttaano ng'amaze\nOlw'okuba nga yafa nga\nOctober 26, bwe baabazeemu\nng'ennaku ettaano ziggwaako ku\nRichard Kimbowa amanyiddwa\nnga Kojja Kimbowa abadde\nmukwano gw'omugenzi yagambye\nnti omulambo gusuubirwa okuleetebwa\nku kkanisa e Kawaala ku\nWajja kubaawo okusaba\ngy'omugenzi n'abantu okumukubako\nOlwo okuziika kujja kubaawo\nku Ssande ku kkanisa wennyini\nokuliraana we baaziika nnyina nga\nTaata wa Yiga eyali amuzaala\nomugenzi Yosef Matovu yafa mu\n1995 era yaziikibwa Bukomansimbi\nWaliwo abaasooka okuwakanya\nenteekateeka y'okumuziika ku\nkkanisa nga baagala aziikibwe\nBukomansimbi awali ekiggya kya\nkitaawe wabula baakizuula nga\nYiga yayagala nnyo ekkanisa ye\nera ng'ekimu ku kyamulaamisa\nbw'atyo kwe kusigala ng'ali kumpi\nKino kiyamba bingi omuli abagoberezi\nbe okutuuka amangu we\nyawummulira n'okukuuma ebintu\nbye naddala engeri ye gy'abadde\nakkiriza nti abafutebafa.\nEggulo abazimba entaana\nbaatandise okusomba ebikozesebwa\nmu kuzimba entaana okuli\namayinja n'amabulooka ga kajjansi\nMu birala ebigambibwa nti Yiga\nyabiraama mwe muli okuzimba\nennyumba entonotono ku ntaana\nye ate eteekebwemu ttivvi ennene.\nAmalaalo ga nnyina gali\nmmanju wa kkanisa nga galiko\nomusaalaba omweru n'amayinja\nagageetoolodde kyokka si mazimbe\nng'amalaalo g'abanene bwe\nTtivvi erina okulaga ebigenda\nmu maaso ekitegeeza nti entaana\nejja kuyingizibwamu amasannyalaze\nnga bwe kiri ku ntaana ya\nCanon James Ddungu eyakazibwako\nerya Kyapambalaasi e Nateete.\nKyapambalaasi yeesimira entaana\nku kkanisa ye eya Uganda\nMartyrs Church e Busega erimu\namatiribona okuva ku nnyumba\nebiwandiiko by'ebijjukizo bye\nYiga ekintu ekirala ky'abadde\nyeenyumirizaamu ye ttivvi ye\nNe bwe yali e South Afrika\namawulire ne gafuluma nti yali\nagitunze afune ssente oluvannyuma\nyabaako ky'annyonnyola nga\nJanuary 16, 2019 ng'ali mu\nggwanga eryo, eyo ttivvi gye\nyatandikirako n'agamba nti\nWano aboomunda we basinziira\nokugamba nti akabonero ka\nttivvi ak'okuziikibwa nayo, Yiga\nayagala kamubeerere aka ttivvi\ney'ekijjukizo kye gye yatandika.


BISHOP NANDAAH ATUUZIDDWA NG’OMULABIRIZI W’EMBALE OW’OMUNAANA – CBS FM\nBISHOP NANDAAH ATUUZIDDWA NG’OMULABIRIZI W’EMBALE OW’OMUNAANA\nOmulabirizi John Wilson Nandaah\nOmulabirizi Rt .Rev. John Wilson Nandaah atuuziddwa ng’omulabirizi w’e Mbale ow’omunaana mu lutuula olw’enjawulo olubadde ku lutikko ya St. Andrew’s Cathedral e Mbale, ng’adda mu bigere bya Rt. Rev. Patrick Gidudu abadde mu omulabirizi ow’omusanvu okuva mu mwaka gwa 2008.\nBw’abadde akulembeddemu emikolo gino Ssabalabirizi w’e kkanisa ya Uganda The most Rev. Dr. Samuel Kazimba Mugalu Mboowa, agambye nti ekkanisa eyita mu kusoomozebwa okwamaanyi olw’abantu okukulembeza eby’okweyagaliza, nga kyenyamiza nti abalabirizi abasinga abaliwo bongedde kuwummula, wabula nti abalindiridde okutuula mu ntebe zino bakulembeza nnyo ensonga ezabwe ng’abantu mu kifo ky’okusoosa ekkanisa.\nSsabalabirizi Kazimba Mugalu, agambye nti ekkanisa etunuulidde nnyo essira okuliteeka ku nkulakulana ey’olubeerera, era nga kuno kwekumu ku kusalawo olukiiko lw’abalabirizi lwekwakoze mu lutuula lw’abalabirizi olw’okwefumitiriza ku buweereza.\nSsabalabirizi era azeemu okuvumirira enkola ey’abakulisitaayo ey’okutwala ekkanisa mu mbuga z’amateeka g’eggwanga, kyagambye nti tekigenda kugonjoola nsonga kubanga ekkanisa erina amateeka gaayo agalambikiddwa ku buli nsonga.\nAnokoddeyo ebikolwa ebyeyolekera mu bulabirizi bwe Kuumi, olwabawagizi ba Rev. Okunya eyali alondeddwa ku bulabirizi oluvannyuma naasulibwa ettale okweyisa mu ngeri etajja nsa , ssonga ne mu bulabirizi bwe Muhabura waliyo abaddukidde mu kooti ku nsonga ezeefananyirizako eziri e Kuumi.\nOmulabirizi John Wilson Nandaah, agambye nti obuweereza bwe bwakutambulira ku nkola y’okutumbula enkulakulana, enjiri okukolera awamu, n’okutumbula enkola ya province ey’okukunganya ssente z’enkulakulana eya Kingdom Development Organ (KIDO).\nYeyamye okutumbula eby’enjigiriza, eby’obulamu, n’okukwasizaako gavumenti okuzzawo enkulakulana ye Mbale ngekibuga n’ekitundu kyonna kyatwala.\nBwabadde akulembeddemu okubuulira Rt Rev Samuel Gidudu, Omulabirizi wa North Mbale era nga y’abadde atendeka Omulabirizi omujja mu byobukulembeze, amukuutidde okuwereza ekkanisa awatali kusosola muntu yenna, okubeera omwegendereza eri bakulisitaayo abamuleetera ensonga, kyokka naamusaba okukozesa emikisa egimwolekedde okutumbula obulabirizi n’okulakulanya ekitundu ng’akozesa ettaka ekkanisa ly’erina.\nOmumyuka w’omukulembeze w’eggwanga, Rtd Maj Jessica Alupo, nga yaakiikiridde president Museveni ku mikolo gino, asanyukidde ekkanisa ku buvumu bweyolesa mu kukwasizaako eggwanga mu kuzimba amasomero, amalwaliro, okuwa abavubuka emirimu n’enteekateeka endala ez’enjawulo, era nawanjagira ekkanisa okwongera okukunga abantu okuwagira enteekateeka za gavumenti zonna ezireetebwa.\nBishop Nandaah yazaalibwa nga 30 January 1962, musajja musomesa, yafuna degree esooka mu by’dediini mu mwaka gwa 2002, musajja mufumbo eri omukyala Betty Wabule balina abaana 4.\nYalondebwa nga 27 omwezi ogwe 10 omwaka guno okufuuka Omulabirizi we Mbale, ku lutuula lw’abalabirizi olwali e Namugongo ku kiggwa kyabajulizi.


Kkooti ensukkulumu ekkirizza mu butongole Hon. Kyagulanyi okujjayo omusango gwe yawawabira Pulezidenti Museveni. - Watchdog Uganda\nSsabalamuzi Alphonse Owinny Dollo\nKKOOTI ensukulumu mu Kampala kyadaaki ekkirizza Omukulembeze we Kibiina kya National Unity Platform Robert Kyagulanyi Sentamu okujjayo omusango gwe yali yawawabira munne bwe baavuganya mu kulonda okwaggwa Yoweri Kaguta Museveni.\nKyagulanyi yali yaddukira mu kkooti ensukkulumu nga awakanya okulondebwa saako n’okulangirirwa kwa Yoweri Kaguta Museveni nga agamba kwalimu ebilumira bingi.\nKino okubaawo kiddiridde Kyagulanyi okulaga nti talina bwesige mu kkooti eno, era nti embeera eyinza okuddirira eyinza obutabeera nnungamu ku ludda lwe.\nAbalamuzi 9 ababadde bawuliriza bannamateeka ba Kyagulanyi ku lw’okutaano bonna awatali kwesalamu bakkirizza nti kituufu bwaba nga omuwaabi yasazeewo okujjayo omusango gwe yawaba tewali buzibu gujjibweyo.\n“ Okusinziira ensonga zonna bwe zireteddwa wano, era nga zilaga nti omuwaabi ayagala omusango ye kenyini gwe yawaba guveeyo, okusaba kwe kukkiriziddwa” Omulamuzi Stella Arachi Amoko bwagambye nga asoma ekiwandiiko ku lwa balamuzi banne mu Kkooti ensukkulumu.\nAgambye nti okusalawo kwabwe mu bujjuvu kujja kutegezebwa Ensi mu buwandiike gye bujjako saako ne nsimbi ez’okuliwa.\nKati kino kitegeeza nti okulonda okwaliwo nga 14, January omwaka guno eyawebwa obuwanguzi ye Yoweri Kaguta Museveni era kati ye Pulezidenti wa Uganda omulonde.\nOno ajja kulayizibwa mu mwezi gw’okutaano we watabeewo kikyuka.\nPolice Investigating Mukono District youth Leader Over Impersonation


Bukedde Online - Bakoze kkampuni eyoza mu ssente ne babba abantu\nMunnayuganda atuuziddwa nga omusumba wa Klezia e South Afrika...\nBakoze kkampuni eyoza mu ssente ne babba abantu\nBUKEDDE W’OLWOKUNA AZZE N’EBIKULU BINO\nRAMATHAN Mulindwa ng’oluusi yeeyita Sheikh Swaibu Mulindwa abadde asinziira mu kkampuni ye ekya ‘Kis Network’ abantu mwe babadde bassa ssente n’abasuubiza okufuna amagoba ag’amangu ate nga mangi awatali kumenyeka.\nAkapande akalaga z’ossaamu ne z’ofuna buli wiiki.\nOmu ku baaluguddemu ye Abubakar Kange 28, abadde akuba ekyeyo mu kibuga Riyadh e Saudi Arabia era agamba nti, kumpi buli ssente z’abadde akola abadde azissa mu ‘Kis Network’ afune az’amangu.\nMu mwaka oguwedde Sheikh Mulindwa yatondawo omukutu gwa WhatsApp ng’awuliziganya n’abantu ab’enjawulo b’abadde asomesa engeri y’okufunamu ssente mu nkola eno ey’okuyunga abantu ku balala.Kange agamba nti, bonna bwe baali ku WhatsApp tebaasisinkanako mu buntu okuggyako okukoma ku yintaneeti kwe baasomeranga.\nKange agamba nti, oluvannyuma yassaamu ssente kyokka tebamuwanga wadde 100/- okuggyako okumutegeeza nti, ssente ze zeeyongera buli wiiki.\nOluvannyuma lw’okusaba Sheikh Mulindwa ssente nga tazirina yamugguddeko omusango ku poliisi e Kibuli olw’okulemera ssente eziwerera ddala 163,400,000/- okuva ku; Swaibu Kasujja, Swaibu Haroub, Abdul Ahad Lukwago, Abdurahmani Mbaziira, Abubakar Kange, Yasin Isa Adam Nyombi n’abalala. Omusango guli ku fayiro CRB: 664/2018 e Kibuli.\nKIS NETWORK KYE KI?\nOfiisi zaabwe zibadde Wandegeya ku kizimbe ekiriko akatale ku mwaliiro ogwokubiri akasenge nnamba 35. Kyokka kati bw’otuukawo ebipande ebibaddeko n’endagiriro byatimbuluddwa.\nNagezezzaako okunoonya Sheikh Mulindwa ng’ennamba ze ezimanyiddwa teziriiko.\nAbantu babadde bateekayo okugeza ssente 383,000/- buli wiiki ne bakuwa 50,000/- okumala ebbanga lye bakugeredde buli wiiki.\nMunnayuganda atuuziddwa nga omusumba wa Klezia e South Afrika


Abigail ayogerwako mu Bayibuli—Yali Mukazi Mutegeevu | Okukkiriza Okwa Nnamaddala\nYali Mukazi Mutegeevu\n1-3. (a) Kiki ekyali kiviiriddeko akabi akaali koolekedde ab’omu nnyumba ya Nabbali ne Abbigayiri? (b) Kiki kye tugenda okuyiga ku Abbigayiri?\nABBIGAYIRI bwe yatunuulira omuvubuka eyali azze gy’ali, yakitegeererawo nti waaliwo omutawaana. Omuvubuka yali alabika ng’atidde nnyo. Abasajja abalwanyi nga 400 baali bajja okusaanyaawo buli musajja yenna mu nnyumba ya Nabbali, bba wa Abbigayiri. Kiki ekyali kigenda okubakozesa ekyo?\n2 Omutawaana gwali guvudde ku Nabbali. Nga bwe yateranga okuyisa abalala obubi n’okubajolonga, ne ku luno alina gwe yali ajolonze. Yali ajolonze Dawudi, omusajja eyalina eggye ery’abalwanyi abaali abatendeke obulungi. Omu ku bakozi ba Nabbali yajja n’abuulirako Abbigayiri. Yali mukakafu nti Abbigayiri yalina ky’asobola okukolawo okutangira akabi akaali kaboolekedde. Naye kiki omukazi obukazi kye yandikoze ku ggye eddamba?\nOmukazi obukazi yandikoze ki okuziyiza eggye okulumba?\n3 Ka tusooke tubeeko ebitonotono bye twekenneenya ku mukazi ono. Abbigayiri y’ani? Ekizibu kino kyali kizzeewo kitya? Kiki kye tuyigira ku ngeri gye yayolekamu okukkiriza kwe?\n‘Yali Mutegeevu era ng’Alabika Bulungi’\n4. Nabbali yali muntu wa ngeri ki?\n4 Nabbali yali tagwanira kuba bba wa Abbigayiri, kubanga Abbigayiri yali muntumulamu, so ng’ate Nabbali yali muntu muzibu nnyo. Olw’okuba Nabbali yali mugagga, yali yeetwala nga wa kitalo nnyo. Naye bo abantu abalala baali bamutwala batya? Nabbali y’omu ku bantu ababi aboogerwako mu Bayibuli. Erinnya Nabbali litegeeza “Omusirusiru,” oba “Atalina Magezi.” Bazadde be be baalimutuuma oba abantu be baalimukazaako olw’empisa ze embi? K’ebe nsonga ki eyamutuumisa erinnya eryo, erinnya eryo lyali limusaanira. Bayibuli egamba nti Nabbali yali musajja ‘wa kkabyo era nga mubi mu bikolwa bye.’ Yali mutamiivu, nga mukambwe nnyo, era ng’abantu bamutya.—1 Sam. 25:2, 3, 17, 21, 25.\n5, 6. (a) Ngeri ki ennungi Abbigayiri ze yalina? (b) Kiki ekiyinza okuba nga kye kyaleetera Abbigayiri okufumbirwa omusirusiru nga Nabbali?\n5 Okwawukana ku bba, Abbigayiri ye yali muntu mulungi nnyo. Erinnya Abbigayiri litegeeza nti “Kitange Yeereetedde Essanyu.” Omwana omuwala bw’aba ng’alabika bulungi, kitaawe kimusanyusa nnyo, naye kimusanyusa nnyo n’okusingawo muwala we bw’aba nga wa mpisa. Abantu abalabika obulungi tebatera kulaba bukulu bwa kuba beegendereza, kuba bavumu, kuba na kukkiriza, oba okweyisa mu ngeri ey’amagezi. Kyokka Abbigayiri si bwe yali. Bayibuli egamba nti yali mutegeevu era ng’alabika bulungi.—Soma 1 Samwiri 25:3.\n6 Abantu abamu bayinza okwebuuza ensonga eyaleetera omukazi oyo eyali omutegeevu bw’atyo okufumbirwa omusajja omusirusiru nga Nabbali. Tulina okukijjukira nti edda mu Isiraeri abazadde be baateranga okufunira abaana baabwe omuntu ow’okuwasa oba ow’okufumbirwa. Naye ne bwe baabanga si be bafunidde omwana bwabwe omuntu ow’okufumibiriganwa naye, baalinga basobola okugaana omwana waabwe okufumbiriganwa n’omuntu gwe yabanga afunye. Kyandiba nti bazadde ba Abbigayiri baayagala muwala waabwe afumbirwe Nabbali olw’okuba yali mugagga, era kyandiba nga be baamumufunira? Kyandiba nti obwavu bwe bwabawaliriza okuleka muwala waabwe okufumbirwa omusajja ng’oyo? K’ebe nsonga ki eyaleetera Abbigayiri okufumbirwa Nabbali, Nabbali teyali musajja mulungi wadde nga yali mugagga.\n7. (a) Kiki abazadde kye basaanidde okwewala bwe baba baagala abaana baabwe babeere n’endowooza ennungi ku bufumbo? (b) Kiki Abbigayiri kye yali amaliridde okukola?\n7 Abazadde ab’amagezi bafuba okuyamba abaana baabwe okuba n’endowooza ennungi ku bufumbo. Tebabapikiriza kufumbirwa oba kuwasa muntu olw’okuba mugagga, era tebabawaliriza kuyingira bufumbo nga bakyali bato. (1 Kol. 7:36) Kyokka ye Abbigayiri yali takyalina ky’asobola kukyusa, kuba yali yamala dda okufumbirwa. Yali mumalirivu okunywerera ku mwami we, Nabbali, wadde nga teyali muntu mulungi.\n8. Ani Nabbali gwe yayogerera amafuukuule, era lwaki ekyo kye yakola kyali kibi nnyo?\n8 Nabbali bwe yayogerera Dawudi amafuukuule yayongera ku bizibu Abbigayiri bye yalina. Dawudi yali muweereza wa Yakuwa omwesigwa, nnabbi Samwiri gwe yali yafukako amafuta okulaga nti Katonda gwe yali alonze okudda mu kifo kya Kabaka Sawulo. (1 Sam. 16:1, 2, 11-13) Mu kiseera ekyo Dawudi yali abeera mu ddungu n’abasajja be abalwanyi 600 nga yeekwese Kabaka Sawulo eyali ayagala okumutta.\n9, 10. (a) Ekitundu Dawudi n’abasajja kye baabeerangamu kyali kifaanana kitya? (b) Lwaki Nabbali yandibadde asiima ekyo Dawudi n’abasajja be kye baali bakoze? (Laba obugambo obuli wansi obukwata ku katundu 10.)\n9 Nabbali yali abeera Mawoni naye ng’emirimu gye agikolera Kalumeeri, era nga kirabika yalinayo n’ettaka. * Mu bubuga obwo mwalimu ebifo ebirungi okulundiramu endiga, era nga Nabbali yalina endiga 3,000. Kyokka ebitundu ebyali biriraanyewo tebyalimu bantu. Ebukiikaddyo waaliyo eddungu ly’e Palani, ate ebuvanjuba okwolekera Ennyanja ey’Omunnyo lwali lukoola era nga lulimu enkonko n’empuku. Eyo Dawudi n’abasajja be gye baabeeranga. Obulamu mu kitundu kino bwali buzibu, era kirabika baalinanga kuyigga okusobola okufuna eky’okulya. Emirundi mingi baasanganga abasumba abaalundanga endiga za Nabbali.\n10 Dawudi n’abasajja be baayisanga batya abasumba abo? Singa baali baagala okulya ku ndiga zaabwe tekyandibabeeredde kizibu, naye tebaakikola. Bayibuli egamba nti baakuumanga endiga za Nabbali n’abaweereza be. (Soma 1 Samwiri 25:15, 16.) Abasumba baafunanga ebizibu bingi nga bali ku ttale. Ensolo enkambwe zaalinga nnyingi mu biseera ebyo. Ate era ekitundu ekyo kyali kumpi n’ensalo ya Isiraeri ey’ebukiikaddyo, era abazigu okuva mu nsi endala baateranga okulumba ebitundu ebyo. *\n11, 12. (a) Ebigambo Dawudi bye yakozesa mu bubaka bwe eri Nabbali byalaga bitya nti yali amuwa ekitiibwa? (b) Lwaki tuyinza okugamba nti engeri Nabbali gye yaddamu Dawudi yali mbi?\n11 Kiteekwa okuba nga tekyali kyangu kuliisa basajja abo bonna mu ddungu. Bwe kityo, lumu Dawudi yatuma ababaka eri Nabbali ng’amusaba obuyambi. Ekiseera ekyo kyali kirungi kubanga kyali kya kusala byoya ku ndiga. Okusala ebyoya ku ndiga kyabanga kiseera kya ssanyu, era abantu baabanga n’omwoyo omugabi. Ebigambo Dawudi bye yakozesa byali birungi. Yeeyita na “mutabani” wa Nabbali, oboolyawo okulaga nti gwe yali asaba obuyambi yali amusinga obukulu. Nabbali yakolawo ki?—1 Sam. 25:5-8.\n12 Yeecwacwana! Omuvubuka eyayogeddwako ku ntandikwa, eyattottolera Abbigayiri ebyaliwo, yagamba nti Nabbali ‘yakayukira’ abasajja ba Dawudi. Omusajja oyo omunaganya yagamba nti yali tasobola kuwa Dawudi mmere ye, mazzi ge, wadde ennyama ye. Yayogera ebigambo ebyali birengezza Dawudi, era n’agamba nti yali ng’omuddu eyali adduse ku mukama we. Kirabika Nabbali yalina endowooza ng’eya Sawulo eyali tayagalirako ddala Dawudi. Abasajja abo bombi tebaalina ndowooza ng’eya Yakuwa. Katonda yali ayagala nnyo Dawudi. Yali tamutunuulira ng’omuddu eyali yeewaggudde ku mukama we, wabula nga kabaka eyali agenda okufuga Isiraeri.—1 Sam. 25:10, 11, 14.\n13. (a) Dawudi yakola ki bwe baamubuulira ebyo Nabbali bye yali ayogedde? (b) Okusinziira ku musingi oguli mu Yakobo 1:20, obusungu bwa Dawudi bwali busobola kumuviiramu ki?\n13 Ababaka Dawudi be yatuma bwe baamubuulira engeri Nabbali gye yali yeeyisizzaamu, obusungu bwamukwata. Yagamba abasajja be nti: “Mwesibe buli muntu ekitala kye.” Yakwata ebyokulwanyisa bye n’akwata eryali ligenda ewa Nabbali ng’ali n’abasajja 400. Yeerayirira okutta buli musajja mu nnyumba ya Nabbali. (1 Sam. 25:12, 13, 21, 22) Dawudi yali mutuufu okusunguwala, naye ekyo kye yali agenda okukola olw’obusungu kyali kikyamu. Bayibuli egamba nti: “Obusungu bw’omuntu tebuleeta butuukirivu bwa Katonda.” (Yak. 1:20) Naye Abbigayiri yandikoze ki okuwonyaawo ab’omu nnyumba ye?\n‘Amagezi Go Gatenderezebwe’\n14. (a) Mu ngeri ki Abbigayiri gye yakiraga nti ye yali ayinza okugonjoola ekizibu ekyali kizzeewo olwa Nabbali? (b) Kiki kye tuyigira ku ngeri Nabbali gye yeeyisaamu, n’engeri Abbigayiri gye yeeyisaamu? (Laba obugambo obuli wansi.)\n14 Nga bwe tulabye, Abbigayiri yategeezebwa ekizibu kino ekyali kizzeewo. Obutafaananako bbaawe Nabbali, ye yawuliriza. Omuvubuka yawa ensonga lwaki yali tasobola kubuulira Nabbali kizibu ekyo. Yagamba nti: “Omusajja oyo atalina mugaso tetusobola kwogera naye.” * (1 Sam. 25:17, NW) Olw’okuba Nabbali yali yeetwala okuba owa waggulu ennyo, teyawulirizanga ng’abalala baliko kye bamugamba. Ne leero waliwo abantu bangi ab’amalala nga Nabbali. Naye omuvubuka oyo yali akimanyi nti Abbigayiri yali wa njawulo, era eyo eteekwa okuba nga ye nsonga lwaki yatuukirira ye.\nObutafaananako Nabbali, Abbigayiri ye yawuliriza\n15, 16. (a) Abbigayiri yalaga atya nti yali ng’omukazi omwegendereza ayogerwako mu kitabo ky’Engero? (b) Lwaki ekyo Abbigayiri kye yakola kyali tekiraga nti yali tawa mwami we kitiibwa?\n15 Abbigayiri yayimukirawo mangu n’abaako ky’akolawo. Bayibuli egamba nti: “Awo Abbigayiri n’alyoka ayanguwa.” Bwe tusoma ebikwata ku Abbigayiri tukiraba nti yali muntu asitukiramu okubaako ky’akolawo nga waliwo ensonga ezzeewo. Yateekateeka ebintu eby’okuwa Dawudi n’abasajja be: emigaati, omwenge, endiga, emmere ey’empeke, ebitole by’ezzabbibu, n’ebitole by’ettiini. Okufaananako omukazi omwegendereza ayogerwako mu kitabo ky’Engero, Abbigayiri yali amanyi ebintu bye yalina mu nnyumba ye, era ng’atuukiriza bulungi obuvunaanyizibwa bwe obw’omu maka. (Nge. 31:10-31) Ebintu yabikwasa abaweereza be ne bamukulemberamu, ye n’abavaako emabega. Kyokka Bayibuli egamba nti ‘teyabuulirako bba Nabbali.’—1 Sam. 25:18, 19.\n16 Ekyo kitegeeza nti Abbigayiri yali tawa mwami kitiibwa? Nedda; kijjukire nti ekyo Nabbali kye akoze omuweereza wa Yakuwa eyafukibwako amafuta kyali kibi nnyo, era nga kyali kiyinza n’okuviirako abantu bangi ab’omu nnyumba ye abataaliko musango okuttibwa. Singa Abbigayiri yalemererwa okubaako ky’akolawo, naye teyandibaddeko omusango? Mu nsonga eno yalina okugondera Katonda okusinga bba.\n17, 18. (a) Kiki Abbigayiri kye yakola ng’atuuse mu maaso ga Dawudi, era yamugamba ki? (b) Lwaki tuyinza okugamba nti engeri Abbigayiri gye yayanjaamu ensonga ze yali nnungi?\n17 Abbigayiri yalwaddaaki n’asisinkana Dawudi wamu n’abasajja be. Yayanguwa mangu n’ava ku ndogoyi, n’avunnama mu maaso ga Dawudi. (1 Sam. 25:20, 23) Yamwegayirira asaasire omwami we n’ab’omu nnyumba ye.\n‘Omuzaana wo k’ayogere gy’oli’\n18 Abbigayiri yagamba Dawudi nti ensobi agivunaane ye, era n’amusaba amusonyiwe. Yamugamba nti omwami we yali musirusiru ng’amakulu g’erinnya lye bwe gaali, era oboolyawo ng’alinga agamba nti Dawudi yandibadde yeeweebuula okubonereza omuntu ng’oyo. Mu bye yayogera yakiraga nti Dawudi yali ‘alwana ntalo za Yakuwa,’ era nti Yakuwa yali amusuubizza obwakabaka, kubanga yamugamba nti: ‘Mukama agenda kukuteekawo obeere omukulu mu Isiraeri.’ Ate era yeegayirira Dawudi aleme kukola kintu kyonna ekyandimuleetedde okubaako omusango ogw’okuyiwa omusaayi, oba ‘okulumwa mu mwoyo,’ nga kirabika yali ategeeza okulumirizibwa omuntu we ow’omunda. (Soma 1 Samwiri 25:24-31.) Ebigambo ebyo ddala byali bya magezi!\n19. Dawudi yatwala atya Abbigayiri bye yamugamba, era lwaki yamutendereza?\n19 Dawudi yakola ki? Yakkiriza ebintu Abbigayiri bye yali amuleetedde, era n’agamba nti: “Atenderezebwe Mukama, Katonda wa Isiraeri, akutumye leero okusisinkana nange: era gatenderezebwe n’amagezi go, naawe otenderezebwe ankuumye leero, obutabaako musango gwa musaayi.” Dawudi yasiima Abbigayiri olw’okwoleka obuvumu n’ayanguwa okujja okumusisinkana, era yamwebaza olw’okumuyamba okwewala okubaako omusango ogw’okuyiwa omusaayi. Yamugamba nti: “Yambuka mu nnyumba yo mirembe,” era n’agattako nti: “Mpulidde eddoboozi lyo.”—1 Sam. 25:32-35.\n“Laba, Omuzaana Wo”\n20, 21. (a) Eky’okuba nti Abbigayiri yali mwetegefu okuddayo ewa bbaawe kitulaga ki ku mukazi oyo? (b) Abbigayiri yalaga atya amagezi ng’asalawo ddi lwe yandyogedde ne bba?\n20 Nga bamaze okwawukana, Abbigayiri ateekwa okuba nga yafumiitiriza ku byali bibaddewo. Ateekwa okuba nga yali akirabye nti Dawudi yali wa njawulo nnyo ku mwami we Nabbali; Dawudi yali mwesigwa eri Katonda era nga wa kisa. Naye ekyo teyeeyongera kukirowoozaako nnyo. Bayibuli egamba nti: “Awo Abbigayiri n’ajja eri [Nabbali].” Abbigayiri yaddayo eri bba nga mumalirivu okweyongera okuba omukyala omulungi. Yalina okumutegeeza ku bintu bye yali awadde Dawudi n’abasajja be. Ekyo Nabbali yalina okukimanya. Yalina n’okumubuulira ku kabi ke baali bawonye era ng’ekyo yalina okukimubuulira nga tewannabaawo mulala yenna amubuulira. Kyokka ebyo Abbigayiri teyasobola kubimubuulira ku olwo, kubanga yali akoze embaga ekirako eya kabaka, era ng’atamidde nnyo.—1 Sam. 25:36.\nAbbigayiri yayoleka obuvumu n’abuulira Nabbali kye yali akoze okumuwonya okuttibwa\n21 Yayoleka amagezi n’alinda okutuusa enkeera nga bbaawe omwenge gumuweddeko. Awo bye yandimunnyonnyodde yandibadde asobola okubitegeera, wadde ng’ate osanga obusungu bwe bwandibadde bulinnya. Wadde kyali kityo, yamutuukirira n’amubuulira ebyali bibaddewo. Abbigayiri ateekwa okuba nga yali asuubira omwami we okumuboggolera, oboolyawo n’okumukuba, kyokka si bwe kyali. Nabbali yatuula awo butuuzi nga tanyega wadde okwenyeenya.—1 Sam. 25:37.\n22. Kiki ekyatuuka ku Nabbali, era ekyo kituyigiriza ki?\n22 Kiki ekyali kituuse ku Nabbali? Bayibuli egamba nti, ‘omutima gwe gwafiira munda ye n’afuuka ng’ejjinja.’ Nabbali yandiba nga yagwirwa ekirwadde ekyamuleetera okusannyalala. Yafa oluvannyuma lw’ennaku kkumi, naye ekirwadde ekyamutta tekyajja kyokka. Bayibuli egamba nti: ‘Mukama yakuba Nabbali n’afa.’ (1 Sam. 25:38) Nabbali bwe yafa, Abbigayiri yawona obufumbo obwo obwalimu ebizibu ebingi. Wadde nga Yakuwa tayingira mu nsonga z’abafumbo mu ngeri eyo, ebyatuuka ku Nabbali bitulaga nti omukyala oba omwami bw’aba atulugunya munne, Yakuwa aba akiraba, era ekiseera kituuka n’abaako ky’akolawo.—Soma Lukka 8:17.\n23. Abbigayiri yafuna mukisa ki omulala, era yalaga atya nti eky’okuba nti yali agenda kufumbirwa Dawudi tekyamuleetera malala?\n23 Ng’oggyeko okuba nti yawona obufumbo obwo, Abbigayiri alina n’omukisa omulala gwe yafuna. Dawudi bwe yakitegeera nti Nabbali afudde, yatumira Abbigayiri ababaka bamugambe nti yali ayagala kumuwasa. Abbigayiri yaddamu nti: ‘Laba, omuzaana wo k’abe omuweereza okunaazanga ebigere by’abaddu ba mukama wange.’ Eky’okuba nti yali agenda kufumbirwa Dawudi tekyamuleetera malala; yali mwetegefu okubeera omuweereza w’abaweereza ba Dawudi! Bayibuli egamba nti yayanguwa okweteekateeka agende ewa Dawudi.—1 Sam. 25:39-42.\n24. Bizibu ki Abbigayiri bye yayolekagana nabyo ng’afumbiddwa Dawudi, naye Yakuwa ne Dawudi baali bamutwala batya?\n24 Abbigayiri okuba nti yali agenda kufumbirwa Dawudi kyali tekitegeeza nti obulamu bwali tebugenda kubaamu bizibu. Dawudi yalinayo omukyala omulala ayitibwa Akinowamu. Wadde nga mu biseera ebyo Yakuwa yali akkiriza abasajja okuwasa abakazi abasukka mu omu, abakazi abaabeeranga mu bufumbo ng’obwo baayolekagananga n’ebizibu ebitali bimu. Ate n’ekirala Dawudi yali tannafuuka kabaka, era ng’okutuuka okutuula ku nnamulondo yamala kuyita mu bizibu bingi. Abbigayiri yawagira bba mu kiseera ekyo ekyali ekizibu, era yamuzaalira n’omwana ow’obulenzi. Abbigayiri yakiraba nti yali afunye omwami amwagala ennyo era amufaako. Lumu, Dawudi yamununula ne mu mukono gw’abantu abaali bamuwambye! (1 Sam. 30:1-19) Mu kufaayo ennyo ku Abbigayiri Dawudi yali akoppa Yakuwa Katonda. Abakazi abeesigwa, abategeevu, era abooleka obuvumu nga Abbigayiri, Yakuwa abatwala nga ba muwendo nnyo.\n^ lup. 9 Kalumeeri ekyogerwako wano si lwe Lusozi Kalumeeri oluli mu bukiikakkono bwa Isiraeri, nnabbi Eriya ne bannabbi ba Baali gye baayolekaganyiza obwanga. (Laba Essuula 10.) Akabuga kano Kalumeeri kaali ku njegoyego z’eddungu ery’omu bukiikaddyo bwa Isiraeri.\n^ lup. 10 Kirabika Dawudi yakitwala nti mu kukuuma abantu b’omu kitundu ekyo n’ebisibo byabwe yali aweereza Yakuwa Katonda. Mu biseera ebyo Yakuwa yali ayagala bazzukulu ba Ibulayimu, Isaaka, ne Yakobo babeere mu nsi ya Isiraeri. N’olwekyo, okukuuma ensalo zaayo abazigu baleme kuyingira mu nsi eyo bwali buweereza butukuvu.\n^ lup. 14 Ebigambo ‘omusajja atalina mugaso’ bitegeeza “Omwana wa Beriali (oba omwana w’obutagasa).” Enkyusa endala eza Bayibuli bwe zaali zivvuunula ebigambo ebyo zaayongerako nti Nabbali yali musajja “atawuliriza muntu yenna,” n’olw’ensonga eyo kyali “tekigasa kwogera naye.”\nAbbigayiri yayoleka atya obuvumu n’amagezi mu ngeri gye yakwatamu ensonga nga bbaawe ayisizza bubi abaweereza ba Dawudi?\nAbbigayiri yayoleka atya amagezi mu ngeri gye yayogeramu ne Dawudi?\nOnooyoleka otya okukkiriza okulinga okwa Abbigayiri?


Mu kunoonyereza kuno abakugu baazudde nga ezimu ku nsonga eziremesa abakazi okumalamu akagoba mulimu ey’abasajja obutamanya kifo kituufu kisumulula busimu bw’omukazi, ekiri awo ku kakukufa.\nWabula ne beesiba ku sitayiro eya “sokota sokota” eyazuuliddwa nti erina emikisa 6 ku 100 okutuusa omukazi ku ntikko. Kino baagambye nti kiva ku kuba nti sitayiro eno erina emikisa mitono nnyo okukoona awantu wali awasumulula omukazi obusimu bwa laavu.\nSitayiro eno yo efuba kwekkatta munda ate olw’okuba mu bbakuli z’abakazi mubeeramu ebbugumu, ggwe wamma omusajja n’afuba okwevumbika.\nKati nno kino kye kimu ku bireetera abakazi okwekoza nga abamazeemu akagoba. Waliwo n’abasajja abazito, kati abakazi bwe bakoowa okubawanirira mu sitayiro eno, kye bava beekoza nti bamazeemu akagoba beewonye obuzito n’okubapika ebyo ebitatadde okwo oseeko n’ebiyinza okuba nga tebisanyusa ebiba ku musajja nga okuwunya akamwa.\nOkunoonyereza kuno era kwazudde ng’ekimu ku biremesa abakazi okutuuka ku ntikko bwe butasooka kubanoonya bulungi nga bagenda mu kikolwa. Kino kyalabise nga kiva ku basajja abasinga obutatendekebwa mu muzannyo guno.\nTebamanyi na we bakwata mukazi n’asumulukuka ate ekirala ekitiisa kwe kuba nti n’omuzannyo bwe gutandika, basirikira ddala be ceee! ne batavaamu n’akagambo kawa mukazi maanyi kwongera kusamba.\nNe bw’aba nga ye bba, era omukazi abyekoza amulage nti musajja awera aleme kugenda ku bakazi balala. Era okunoonyereza kuno nga kwafulumiziddwa ne mu katabo ka ‘Archives of Sexual Behaviour’ kwalaze nga abakazi abali wakati w’emyak 18-46 be bakabaka b’enkola eno.\nOkunoonyereza era kwalaze nga omukazi afunye muudu y’akaboozi atwala ebbanga eritasussa ddakiika 13 ne sekonda 25 nga tannatuuka ku ntikko. Bw’azisussa ng’otandika okumwekengera nti waliwo ekikyamu.\nNaye mu byonna era baazudde nti omusajja y’asinga okunyumirwa akaboozi naddala nga omukazi gwe yeegasse naye atuuse ku ntikko.\nKubanga yeewulira nti akikoze so ng’ate mu mazima amatuufu ye ggwe baba bakikoze kubanga agwa eri n’afuuka ng’ekibaata!


Bukedde Online - Ngâ€™enda kugatta Mubajje ne Kayongo - Museveni\nMeeya asaba kuyimbulwa\nBalemesezza KCC okutwala akatale\nÂ Yagambye nti omu ku kaweefube gwâ€™aliko kwe kutabaganya enjuyi zâ€™Obusi-raamu ezitalima kambugu.\nÂ Bino yabyogedde asisinkanye ekibinja kyâ€™abakyala Abasiraamu 300 okuva e Masaka abaakulembeddwaamu Haji Bitamiisi Ddungu nga baawerekeddwaako ba Disitulikiti Kadhi okuva mu Uganda yonna\nÂ Bino yabyogedde asisinkanye ekibinja kyâ€™abakyala Abasiraamu 300 okuva e Masaka abaakulembeddwaamu Haji Bitamiisi Ddungu nga baawerekeddwaako ba Disitulikiti Kadhi okuva mu Uganda yonna abaamusis-inkanye mu maka gâ€™Obwapulezidenti e Nakasero.\nÂ Â Â Museveni yagambye nti ennyombo eziri mu Basiraamu zimubuza otulo nâ€™agamba nti Gavumenti ya NRM yaakufuba okulaba ngâ€™ebatuuza ku mmeeza emu batabagane,Â kubanga abooluganda bita, biko-onagana tebyatika.\nÂ Â Abakyala Abasiraamu be baasoose okumuloopera nti enjawukana eziri mu ddiini yaabwe zibakola bubi ne bamusaba abeeko ekyâ€™amangu kyâ€™akolawo.\nÂ Â Gye buvuddeko olukiiko lwâ€™Obusiraamu e Masaka lwaggya obwesige mu Disitulikiti Kadhi, Sheikh Huzairu Kiruuta nâ€™azzibwako poliisi ngâ€™ekolera ku biragiro bya kkooti, era omusango gukyagenda mu maaso.\nÂ Â Bamusiimye olwâ€™ebirungi byâ€™abakoledde naddala okukkiriza Yunivasite yâ€™Obusiraamu e Mbale kati erina amatabi e Kibuli nâ€™e Kabojja mu Kampala awamu ne mu Arua.Â Â Â Â Â\nÂ Â Gye buvuddeko abâ€™e Kibuli okulonda Mufuti owaabwe, Sheikh Zubairi Kayongo ne beekutula ku Mufuti wâ€™e Kampalamukadde, Sheikh Shaban Mubajje gwe balumiriza okulya enguzi ekireeseewo akaleegabikya.\nLwaki Ssekukkulu tugikuza December 25\nEnkumbi nzikolere ki?\nNnaku ki ze nnyinza okwegatta nâ€™omusajja ne nfuna olubuto?


Bukedde Online - Basabye akaduukulu k’e Nalufenya kaggalwe\nBasabye akaduukulu k’e Nalufenya kaggalwe\nAbasajja 2 babasse lwa kutema bakazi baabwe...\nbano. Gavumenti yakizudde nga waliwo obwetaavu bw’okwongera okutendeka abaserikale ku bukodyo bw’okuggya obujulizi mu muntu gwe baba bakutte nga tebamutulugunyizza. Wabula aba DP basabye Pulezidenti Museveni okukola kye baayise ‘okwenaazaako omusaayi’ gwa Bannayuganda abatulugunyizibwa ng’assaawo okubuuliriza n’okukangavvula abeebyokwerinda abagambibwa okutulugunya abasibe abateeberezebwa okuzza emisango. Basabye Pulezidenti aveeyo mu bulambulukufu annyonnyole oba Gavumenti yava ku nkola y’okutulugunya abantu eyakolebwanga nga bakyali mu nsiko mu buyeekera, DP gy’erumiriza nti mwalimu okusiba abantu ‘akandooya’ n’okubakolako effujjo baboogeze bye basirikidde. Baalangiridde nga bwe bagenda okukuhhaanya amannya g’ebifo yonna gye batulugunyiza abantu babiwe spiika Kadaga, kuba ebifo bingi nnyo, wadde nga mu kiseera kino eggwanga lyesibye ku Nalufenya yokka. Kamateeka\nLIPOOTI y’akakiiko akaasindikibwa okubuuliriza ku kutulugunya abasibe e Nalufenya kafulumizza lipooti ne kakuba ebituli mu nzirukanya y’akaduukulu ka poliisi kano era omu ku bakatuulako n’awa amagezi kaggalwewo.\nMu lipooti y’akakiiko k’eddembe ly’obuntu eyasomeddwa ssentebe waako, Jovah Kamateeka eri Palamenti, akakiiko kaazudde nti abasibe bamala ekiseera ekisussa ennaku ebbiri mu kaduukulu nga tebatwaliddwa mu kkooti, ekimenya amateeka (abamu bamazeeyo mwezi)! Tebakkirizibwa kulaba balooya wadde ehhanda zaabwe. N’abantu ba bulijjo okugendayo si kyangu, byonna ebiraga nti si kaduukulu ka bulijjo.\nYe omuduumizi wa poliisi, Gen. Kale Kayihura teyalabiseeko mu kakiiko ka Gavumenti akalondoola eddembe ly’obuntu aka ‘Uganda Human Rights Commission’. Ebitongole ebikuumaddembe okuli poliisi, UPDF n’ebirala byabadde biyitiddwa ku kitebe ky’akakiiko e Nakasero okwogera ku kukuuma eddembe ly’obuntu. Amooti Katabalirwe ow'akakiiko kano yagambye nti ebitongole byayitiddwa okwogera ku nsonga z'okutulugunya abantu ekisusse kyokka poliisi n'etera-bikako.\nEbyo nga biri awo, nnampala w’ababaka ba NRM mu Palamenti, Ruth Nankabirwa ategeezezza nti gavumenti yaakuvunaana abaserikale baayo bonna abanaakwatibwa nga beenyigidde mu bikolwa by’okutulugunya abantu kuba eno si nkola ya Gavumenti. Yategeezezza nti waliwo abaserikale bataano abaakwatiddwa ne basimbibwa mu kkooti nga babalanga kutulugunya basibe e Nalufeenya.\nKyokka yagaanyei okwatuukiriza amannya g’abaserikale bano. Gavumenti yakizudde nga waliwo obwetaavu bw’okwongera okutendeka abaserikale ku bukodyo bw’okuggya obujulizi mu muntu gwe baba bakutte nga tebamutulugunyizza.\nWabula aba DP basabye Pulezidenti Museveni okukola kye baayise ‘okwenaazaako omusaayi’ gwa Bannayuganda abatulugunyizibwa ng’assaawo okubuuliriza n’okukangavvula abeebyokwerinda abagambibwa okutulugunya abasibe abateeberezebwa okuzza emisango.\nBasabye Pulezidenti aveeyo mu bulambulukufu annyonnyole oba Gavumenti yava ku nkola y’okutulugunya abantu eyakolebwanga nga bakyali mu nsiko mu buyeekera, DP gy’erumiriza nti mwalimu okusiba abantu ‘akandooya’ n’okubakolako effujjo baboogeze bye basirikidde.\nBaalangiridde nga bwe bagenda okukuhhaanya amannya g’ebifo yonna gye batulugunyiza abantu babiwe spiika Kadaga, kuba ebifo bingi nnyo, wadde nga mu kiseera kino eggwanga lyesibye ku Nalufenya yokka.


ABANTU ab'enjawulo mu Amerika ne Canada basondedde Bobi Wine ddoola n'abalala ne bamusuubiza ssente okuwagira enteekateeka z'okuvuganya Obwapulezidenti mu 2021. Kyokka Gavumenti ebiyingiddemu n'ejjukiza Bobi Wine etteeka erimulagira okusooka kuzanjula mu Gavumenti.\nEtteeka lyassaawo ekitongole kya Financial Intelligence Authority (FIA) ekirondoola entambuza ya ssente eziyingizibwa mu Uganda n'ezifuluma ebweru. Likkiriza omuntu okuyingiza omuwendo gwa ssente z'ayagala mu ggwanga kyokka alina kusooka kuzanjulayo mu Gavaumenti.\nEtteeka lyayisibwa mu 2013. Lirambika nti bubeera buvunaanyizibwa bwa muntu, bbanka oba ekitongole kyonna ky'akozesezza okutambuza ssente zino okuzanjulayo. Bw'atakikola avunaanibwa era ssinga bamusaba okuwaayo ebiwandiiko ebikwata ku ssente zino talina kugaana.\nBobi Wine yatuuse mu Amerika wiiki ewedde okunoonya ensimbi z'anaakozesa mu kalulu ka 2021. Ku nkomerero ya wiiki ewedde, yabadde ku kijjulo ne meeya w'ekibuga Boston, Jeanette McCarthy n'amusuubiza okumuwagira.\nJeanette yategeezezza nti obumalirivu Bobi Wine bw'ayolesezza bwoleka lwatu nti ajja kusobola okutuusa Uganda ku kukyusa obuyinza mu mirembe. Bobi Wine yayogeredde ku Boston TV n'ayogera ku nsonga ez'enjawulo ezikwata ku Uganda. Ku lugendo luno ajja kusisinkana Bannayuganda abali e Seatle mu Washington State ne San Francisco mu Los Angeles.\nGattako abali e Toronto mu Canada. GAVUMENTI EYANUKUDDE Shaban Bantaliza amyuka akulira ekitongole ekyogerera Gavumenti ekya Media Centre yategeezezza Bukedde nti Bannayuganda bagezi.\nBamanyi omuntu alina obusobozi okubakulembera so si muntu agenda mu Amerika okucamuukiriza abaliyo ng'alowooza nti be basalawo ku bukulembeze bwa Uganda. Yagambye nti bayinvesita abaagala okuleeta ssente mu Uganda bamanyi ekituufu. Bobi Wine ne bw'anaagendayo okwogera obulimba akimanye nti bali bamanyi Gavumenti gye bakolagana nayo.\nPulezidenti Museveni omwezi oguwedde yategeezezza omukutu gwa BBC nti Bobi Wine mulabe wa nkulaakulana mu Uganda. Yagenda mu Amerika n'ayogerera bubi Gavumenti ng'agezaako okulemesa abaagala okujja wano okusigawo ensimbi zaabwe. "Ekyo kitegeeza oyo mulabe wa nkulaakulana.\nBw'ogenda n'otegeeza abagwira nti tebateekwa kujja kusiga ssente mu ggwanga obeera oggudde olutalo ku nkulaakulana. Kati lwaki ye ayagala yeeyagaliremu?" Museveni bwe yategeezezza ng'ayanukula ebibuuzo bya Alan Kasujja owa BBC. Museveni yagambye nti eyo ye nsonga lwaki poliisi esazaamu ebivvulu bya Bobi Wine. Museveni ng'ayogera ne BBC yagambye nti mu buyinza taliiwo kuyisa bivvulu era Gavumenti ye teri mu kifo we bazannyira katemba.\nMu buyinza aliwo kukola ku nsonga ennene ezibobbya Uganda ne Afrika omutwe. N'ayongerako nti aliwo lwa bantu abamulonda kyokka aba NRM abamulonda bwe balimukoowa ne bamusaba aveewo ajja kutambula agende kubanga alina bingi ebimulindiridde okukolako mu makaage.\nEBIBIINA EBIRALA KYE BIGAMBA Omwogezi wa DP Keneth Paul Kakande yategeezezza nti ekyo Bobi Wine ky'aliko bakiwagira kubanga bonna abali ku ludda oluvuganya balina ekigendererwa kimu kya kutwala buyinza kyokka tewali kibiina kimu kijja kuyimirirawo ku bwakyo kitwale obuyinza okuggyako nga beegasse.\nAyongerako nti buli lwe balaba omuntu abongerako ettoffaali bamwaniriza, okusinziira ku muggundu gw'ebyobufuzi ‘People Power' gw'etaddewo omuggundu ogulabika nti waliwo okugenda mu maaso.\nHarold Kaija amyuka Ssaabawandiisi wa FDC yagambye nti FDC si yeeyogerera Bobi Wine kyokka ddembe lye okugenda okunoonya ssente.\nABA PEOPLE POWER KYE BAGAMBA Omwogezi wa People Power, Joel Ssenyonyi yategeezezza Bukedde nti okunoonya akalulu ke basuubira 2021 kyetaagisa ssente nnyingi kale kye bavudde batandikirawo okutalaaga buli wamu nga bazinoonya.\nKyokka eyo mu Amerika gye yagenze, Bannayuganda abaliyo be batuyita era tukyasuubira okugenda mu mawanga amalala kubanga nabo bazze batuyita. "Bantaliza ne banne baddembe okwogera bye baagala nga ffe tugenda mu maaso," Ssenyonyi bwe yagambye.\nOkugamba nti Bannayuganda bamanyi omukulembeze gwe baagala abeera mutuufu era naffe kye tuvudde tusalawo okubanoonya gye bali. Tetugenze kunoonya bannansi ba Congo, tunoonya Bannayuganda. Yagambye nti Bannayuganda abeetabye mu kusonda ssente bakimanyi nti nnannyini mufu y'akwata awawunya.\nBe bategeka enkuhhaana Bobi Wine z'agendamu era basonda ssente ne bamuweereza tikiti y'ennyonyi. Olugendo lw E mu byobu fuzi Yatandika ebyobufuzi bwe yeetuuma pulezidenti wa Ghetto.\nEnnyimba ze ezimu aziteekamu ebigambo byobufuzi. Mu June 2017 baamulonda okuba omubaka wa Kyaddondo East, oluvannyuma lwa kkooti okusazaamu Musa Kantinti eyalondebwa mu kalulu ka bonna mu 2016. Mu September 2018 nga banoonya akalulu k'omubaka wa munisipaali ya Arua, Bobi Wine yakwatibwa amagye ne bategeeza nti baali bamusanze n'emmundu kyokka oluvannyuma emisango ne gimuggyibwako.\nAkavuyo akaali mu Arua kafiiramu Yasin Kawuma gwe baakuba essasi mu kifuba. Kawuma yali ddereeva wa Bobi Wine. Yafuna ebisago mu kukwatibwa ne bamuggalira munkambi e Makindye okumala ekiseera era olwavaayo n'agenda mu Amerika okufuna obujjanjabi. Atera okugenda mu Amerika.\nGye buvuddeko Pulezidenti Museveni yamulumiriza okwogera obulimba ku gavumenti n'okukunga abagwira obutajja kukolera wano wadde okuwa Uganda obuyambi.\nMUNNAMATEEKA ANNYONNYODDE Munnamateeka Derick Bazzekuketta yannyonnyodde nti etteeka erikugira okukukusa ssente lirambika nti omuntu terimugaana kuleeta muwendo gwa ssente z'ayagala mu ggwanga wabula abeera olina kuziyisa mu bbanka.\nKikakkata ku bbanka okwetegereza ssente ezo n'agiraga gye zivudde. Ssente ziteekwa okulagibwa gye zivudde era za kigendererwaki. Bobi Wine singa abeera asonze ssente mu Amerika, alina okulaga ebizikwatako.


Engeri Bamalayika Gye Bayinza Okukuyamba\nBamalayika abalungi bafaayo nnyo ku bantu era banyiikivu mu kukola Katonda by’ayagala. Katonda bwe yatonda ensi, bamalayika baasanyuka nnyo. (Yobu 38:4, 7) Okuva edda n’edda bamalayika babaddenga baagala nnyo ‘okutegeera’ engeri ekigendererwa kya Katonda eri ensi gye kinaatuukirizibwamu.—1 Peetero 1:11, 12.\nBayibuli eraga nti okusobola okutuukiriza ekigendererwa kya Katonda, bamalayika oluusi baakuumanga abaweereza be ne batatuukibwako kabi. (Zabbuli 34:7) Ng’ekyokulabirako:\nYakuwa bwe yali agenda okuzikiriza Sodomu ne Ggomola, bamalayika baayamba Lutti n’ab’omu maka ge okuva mu kitundu ekyo.—Olubereberye 19:1, 15-26.\nAbavubuka Abebbulaniya abasatu abaali mu Babulooni bwe baasuulibwa mu muliro, Katonda ‘yatuma malayika we n’abawonya.’—Danyeri 3:19-28.\nDanyeri bwe yasuulibwa mu kinnya ky’empologoma, Katonda ‘yatuma malayika we n’aziba emimwa gy’empologoma’ ne zitamulya.—Danyeri 6:16, 22.\nOkuva edda bamalayika bayamba abantu ba Katonda\nBAMALAYIKA BAAYAMBA ABAKRISTAAYO ABAASOOKA\nEmirundi mingi bamalayika baayambanga Abakristaayo abaasooka. Ng’ekyokulabirako:\nMalayika yaggulawo enzigi z’ekkomera abatume abaali basibiddwa ne bavaamu, era n’abagamba okweyongera okubuulira mu yeekaalu.—Ebikolwa 5:17-21.\nMalayika yagamba Firipo omubuulizi w’enjiri agende abuulire omusajja Omwesiyopiya eyali ava e Yerusaalemi okusinza.—Ebikolwa 8:26-33.\nEkiseera bwe kyatuuka abantu abataali Bayudaaya okufuuka Abakristaayo, malayika yalabikira omusirikale Omuruumi ayitibwa Koluneeriyo, n’amugamba ayite omutume Peetero ajje mu maka ge amubuulire ebikwata ku Katonda.—Ebikolwa 10:3-5.\nOmutume Peetero bwe yali asibiddwa, malayika yamuggya mu kkomera.—Ebikolwa 12:1-11.\nTewali kiraga nti ne leero Katonda akozesa bamalayika okuyamba abantu mu ngeri ey’eky’amagero nga bwe yakolanga edda. Kyokka Yesu yagamba nti: “Amawulire gano amalungi ag’Obwakabaka galibuulirwa mu nsi yonna okuba obujulirwa eri amawanga gonna, olwo enkomerero n’eryoka ejja.” (Matayo 24:14) Obadde okimanyi nti bamalayika be bakulembera abagoberezi ba Yesu nga bakola omulimu gw’okubuulira?\nBamalayika bayamba mu mulimu gw’okubuulira amawulire amalungi mu nsi yonna\nEkitabo kya Bayibuli eky’Okubikkulirwa kiraga nti bamalayika bayamba abantu okuyiga ebikwata ku Katonda n’ebyo by’ajja okukolera abantu. Omutume Yokaana yagamba nti: “Ne ndaba malayika omulala ng’abuuka waggulu mu bbanga, era yalina amawulire amalungi ag’emirembe n’emirembe ag’okulangirira eri abo ababeera ku nsi, eri buli ggwanga n’ekika n’olulimi n’abantu, ng’ayogera mu ddoboozi ery’omwanguka nti: ‘Mutye Katonda era mumuwe ekitiibwa, kubanga ekiseera kituuse asale omusango, musinze Oyo eyakola eggulu n’ensi n’ennyanja n’ensulo z’amazzi.’” (Okubikkulirwa 14:6, 7) Waliwo bingi ebibaddewo mu kiseera kino ebiraga nti bamalayika beenyigira mu mulimu gw’okubuulira amawulire amalungi ag’Obwakabaka mu nsi yonna. Bwe wabaawo omuntu omu eyeenenya n’adda eri Katonda, “bamalayika ba Katonda basanyuka nnyo.”—Lukka 15:10.\nKiki ekinaabaawo ng’omulimu gw’okubuulira amawulire amalungi gumaliriziddwa? ‘Eggye lya bamalayika ery’omu ggulu’ lijja kwegatta ku Yesu Kristo, Kabaka wa bakabaka, balwane ‘olutalo olujja okubaawo ku lunaku olukulu olwa Katonda Omuyinza w’Ebintu Byonna’ oluyitibwa Amagedoni. (Okubikkulirwa 16:14-16; 19:14-16) Bamalayika bajja kulwanira wamu ne Yesu “ng’awoolera eggwanga ku abo . . . abatagondera mawulire malungi agakwata ku Mukama waffe Yesu.”—2 Abassessalonika 1:7, 8.\nBye tulabye biraga nti bamalayika bafaayo nnyo ku bantu. Baagala nnyo okuyamba abo abaagala okukola Katonda by’ayagala, era Yakuwa abakozesa okuzzaamu abaweereza be amaanyi n’okubakuuma.—Abebbulaniya 1:14.\nN’olwekyo, buli omu ku ffe alina okusalawo obanga anaawuliriza amawulire amalungi agabuulirwa mu nsi yonna. Abajulirwa ba Yakuwa abali mu kitundu kyo beetegefu okukuyigiriza ebisingawo ebikwata ku bamalayika, n’engeri gye bayinza okukuyamba.\nOkwolesebwa Okulaga Ebiri mu Ggulu\nEbyawandiikibwa bitubuulira ki ku Yakuwa Katonda, Yesu Kristo, ne bamalayika?


Bukedde Online - Bobi Wine wakuvunaanibwa mu kkooti y'Amagye\nBobi Wine wakuvunaanibwa mu kkooti y'Amagye\nPoliisi eraze emmundu bbiri, basitola n'amakerenda...\nOMUBAKA akiikirira abantu ba Kyadondo East mu Palamenti, Robert Kyagulanyi Sentamu amanyiddwa nga Bobi Wine, aguddwaako emisango gy’okugezaako okulya mu nsi ye olukwe (treason) nga kino kiddiridde okumusanga n’emmendu mu woteeri eyitibwa Pafic, esangibwa mu municipaali y’e Gulu.\nEkyama kino kibotoddwa amyuka ssaabaminisita asooka Maj. Gen. Moses Ali, bwe bw'abadde annyonnyola ababaka ba Palamenti ababadde bamutadde ku nninga okumanya embeera y’ababaka bannaabwe mwebali.\nAbabaka abalala abaakwatiddwa kuliko omubaka wa Jinja East-Paul Mwiru, eyaliko omubaka wa Makindye East- Michael Mabikke, omubaka wa Municipaali y’e Mityana Zaake Butebi, n’eyaliko omubaka wa Terego, era ng’abadde omu ku besimbyeewo ku kifo ky’okujjuza omubaka wa Gulu, Kasiano Wadri.\nKigambibwa nti emmundu eyogerwako yasangiddwa mu kifo omubaka Kyagulanyi mw’abadde asula e Gulu.\nOkusinziira ku Gen. Moses Ali, Kyagulanyi yatwaliddwa mu ddwaliro ly’amagye e Gulu n’ajjanjabibwa oluvannyuma gy’asuubirwa okuggibwa atwalibwe mu kkooti y’amagye esangibwa mu kitundu ky’ekimu ku Lwokuna , avunaanibwe emisango gy’okusangibwa n’emmundu mu bumenyi bw’amateeka saako okulya mu nsi ye olukwe.\nGen. Moses Ali era ategeezezza nti abantu abalala abaakwatiddwa bagenda kutwalibwa mu kkooti z'abulijjo bavunaanibwe okwonoona mmotoka ya Pulezidenti Museveni wamu n’okukuma mu bantu omuliro.\nNewankubadde Moses Ali ategezezza nti abaakwatiddwa tewali yatulugunyiziddwa, kigambibwa nti ku bantu 33, abasinga ku bo, bapooca na biwundu oluvannyuma lw’okukubibwa ab’ebyokwerinda bwe baabadde e Gulu ku Lwokubiri\nAba DP bawakanyizza eky'abakozi ba Gavumenti okuvuganya ku bwa LC\nAmerika egaanyi okutendeka aba poliisi n'amagye ga Uganda lwa kutulugunya bantu


Bukedde Online - Abaagalana abatakyatya kwasanguza byama bya mu kisenge ku bannaabwe\nEbintu 10 ebitera okutta enkwaso y’abasajja...\n'Chameleon nsasula obukadde 53'\nNGA bwe bagamba nti eby’omu nju tebitottolwa, abafumbo oba abaagalana bandibadde na bingi bye basirikira ebikwata ku bannaabwe naddala ku nsonga z’omu kisenge kyokka ennaku zino bangi tebakyalina mmizi.\nAbakazi abamu bwe banyumiza ku bannaabwe ebizibu by’omu kisenge ate babeefuulira ne basendasenda babbaabwe ne babeewangulira.\nAbafumbo n’abaagala ennaku zino tebakyasirikira bikwata ku bannaabwe naddala ku by’okusinda omukwano.\nAte omukwano bwe guba guweddewo olwo nga baasanguza buli kintu ekibadde mu mukwano gwabwe omuli n’eky’obutamalaako mu nsonga z’omukwano oba okutomerwa endiga. Jjuuzi nasanze Nandawula ng’anyumiza mukwano gwe Suzan nga bba bw’anaatera okumwesonyiwa mu nsonga z’okusinda omukwano.\n‘Okimanyi nti omusajja oyo kati asooka n’anteeka mu muudu kyokka essaawa y’okuyingira Namboole bw’etuuka ate n’avuya okukkakkana ng’alemedde ku mulyango.\nOlulala omutuukako nga taliimu yadde endasi nga ne bw’omwezingako abeeko ky’akola n’atavaamu mwasi. Ebiseera bino tuyinza okumala n’omwezi omulamba oba ebiri nga tewali kye tukoze mu buliri ate lw’agezezzaako n’avuya…. kale nze mpulira nkooye okunteeka mu muudu ate n’andekawo olwo ekiro kyonna ne nsula ng’omutima guntundugga,’’ Nandawula bwe yategeezezza Suzan mu nnaku.\nAte Suzan gwe baabadde banyumiza ye yabadde yaddeyaddeko kyokka nga naye yeemulugunya.\nYagambye nti bba gwe yayise Mike ye akoma ku ‘kaluutu’ kamu ate oluusi nga tekamatiza. Yagambye nti ebiseera ebisinga amuleka tamatidde.\nEBIRALA BYE BEEMULUGUNYAAKO\nNg’ovudde ku abo ate waliwo be beemulugunyaako nti okubagyamu otuzzi otuseereza ekkubo waakiri bakutuma e Kenya ku bigere. Bagamba nti ab’engeri eno balwawo okwaka ate omusajja bw’alumba ne beemulugunya nga bwe babalumya oba okubanuubula.\nWabula bwe nabuuzizza Nandawula lwaki ayasanguza ensonga za bba, yazzeemu nti oluusi abeera yeebuuza ku banne ku kiyinza okuyamba bba adde engulu yadde oluusi yeesanga nga ne banne balina okwemulugunya kwe kumu.\nAte bbo abeemulugunya mu bannaabwe ng’abasajja baabwe bwe batamanyi kubanoonya nabo bayitirivu. Bagamba nti engeri abasajja gye banguwa okucamuka babeera baagala kuyingirirawo essaawa eyo kyokka nga bbo abakazi babeera bakyali bakalu. Wano we basinziira okugamba nti babalumya kuba babeekakaatikako nga tabannafuna bwagazi oba kiyite okubateekateeka ekimala.\nAbakazi abalala babeera baasanguza baganzi baabwe nga bwe bawunya akamwa oba okuwunya olusu olubamalako emirembe. Ab’engeri eno baboogerako ng’abatamanyi kusenya kyokka nga mu kwagala okusaba kiisi beekansa.\nOmulala yanyumiza munne nga ggaayi eyali amaze akaseera ng’amukwana bwe yamumalako ekyagala bwe yamufunza n’amutwala ewuwe kyokka bwe yatuuka okweyambula ng’asakaatidde okuva mu nkwawa okutuukira ddala ku bitundu ebyalina okukola emirimu. Ggaayi ono gwe yayogerako ng’asakaatidde nga Mabira (kibira kiri ku lw’e Jinja) agamba nti yali avaamu n’olusu ekyamumalako emirembe era teyaddamu kugenda naye mu nsiike.\nAte mu basajja beemulugunya ku bakazi baabwe ababeera ng’emiteteme mu buliri nga ne bw’ogezaako okubanoonya bbo tabazza muliro. Waliwo n’abagamba nti ne bw’ogezaako okubanoonya basooka kukumalamu maanyi nga balinga abalwana baleme kubakwatako. Abamu basooka na kusiba magulu nti oleme kukwata ku nsusuuti zaabwe.\nAte ku ky’abakazi abatatuuka ku ntikko kyafuuka baana baliwo. Bagamba nti ne bwe wefuumuula otya ng’olowooza nti onoobaggyamu omwasi, obeera weekutulira bwereere. Ku njuyi zombi munno bw’atuuka mu banne be yabuulira ebikukwatako abeera mu kuswala n’afuuka ekisekererwa.\nOluusi babinyumiza banganda zaabwe naye teebereza obuswavu bw’obeerako gy’okyaddeyo oba ng’abasisinkanye! Abalala ensonga zino bazinyumiza abantu abalala be babeera bakwana basobole okuwangula emitima gyabwe.\nAte bwe kituuka ku bawala abamu, babeera mu kukuba kasonso nti bamaze okwewangulira omusajja olwo ne batandika okubaza engeri gye banassa ebisoko mu mukwano omusajja asobole okumuggya ku mukazi gw’ali naye.\nEkimu ku bisinze okusattulula amaka bwe butabeera na mmizi nga bwe gwalinga edda. Dan Ddamulira owa Nana counselling services agamba nti ebizibu by’omu kisenge kumpi bifaanagana mu maka mangi.\nAgamba nti ensonga ezimu abaagalana bandibadde bazikwatira wamu okugeza ku ky’omuntu wo okuwunya akamwa, okuvaamu olusu n’obuteemwa.\nAgamba nti ensonga zino zandibadde nnyangu okugonjoola ne munno ng’omulaga obukulu bw’okubeera omuyonjo ne kitakwetaagisa kukinyumya mu bantu n’oswaza munno.\nDdamulira agamba nti okuzibira omwagalwa wo kye kimu ku bintu ebiwangaaza omukwano kyokka mwembi ne mufuba kulaba bwe mulongoosa embeera.\nAgamba nti ebintu by’omukwano bibeera ku njuyi bbiri nti mwembi abakwatibwako mutuula ne mwogera ku bibasanyusa ku ngeri gye musindamu omukwano. Awa eky’okulabirako ku munno gw’okwatako n’asiba amagulu.\nAgamba nti wandimuwabudde nti bw’akikola kimulaga ng’atayagala by’okola era gye muwunzikira weesanga ng’oweddemu amaanyi.\nAbantu bangi naddala abawala beesanga nga bannaabwe be banyumiza bino babeekyusirizza ne baganza abaagala baabwe naddala abali mu mbeera ennungi bwe bazuula obunafu obuliwo bo ne batandikira awo okutereeza embeera. Bawabudde ku


ABDALLAH Mubiru agudde mu bintu FUFA bw’emulonze okusikira abadde omutendesi wa Cranes, Sebastien Desabre eyasuddewo omulimu nga ttiimu yaakawanduka mu AFCON. Pulezidenti wa FUFA, Ying. Moses Magogo ye yalangiridde Mubiru mu lukiiko lw’abaamawulire lwe yatuuzizza ku kitebe kya FUFA e Mengo eggulo ku Lwokusatu.\nMu lukiiko lwe lumu, Magogo yalangiridde ng’abatendesi n’abantu bonna ababadde ne Cranes mu mpaka za Afrika e Misiri, bwe baayiiriddwa nti kuba ekisanja kyabwe kyaweddeko nga kati beetaaga bantu abalina ebirowoozo ebipya okubatwala mu maaso. Desabre yeegasse ku Pyramids eya Misiri amangu ddala nga Cranes yaakawandulwamu Senegal ku luzannya lwa ttiimu 16.\nAbabadde abamyuka be okuli; Matia Lule ne Fred Kajoba bonna tebakyalina mulimu, abasawo ba ttiimu abakulirwa Ronald Kisoro, abayooyoota emijoozi, abayoza emijoozi n’abalala. Magogo yategeezezza nti Mubiru kati y’alina obuvunaanyizibwa ku Cranes okutuusa nga balonze omutendesi ow’enkalakkalira.\nWaakumyukibwa Livingstone Mbabazi, Sadiq Wassa ne Geoffrey Massa (maneja) nga bwe baali ku ttiimu eyakiika mu mpaka za COSAFA e South Afrika. “Twasazeewo ng’olukiiko olufuzi okuwa Mubiru omulimu guno atwale ttiimu yaffe mu maaso kuba twetaaga ebirowoozo ebipya.\nAbatendesi ababaddewo batukoledde omulimu mulungi nnyo kyokka ekisanja kyabwe ekya polojekiti ya 2019 kiweddeko nga kati tutunuulidde kampeyini ya 2026 gye twetaaga okutandika okuyiiyiza n’abantu abapya,” Magogo bwe yategeezezza abaamawulire.\nYayongeddeko nti abantu ababadde ne Cranes ba ddembe okuddamu okusaba emirimu buli omu gw’asobola kuba bagenda kuteekawo akakung’unta mwe banaalondera omutendesi omujjuvu ng’ekiseera ekituufu kituuse.\nMu kafubo Desabre ke yalimu ne Magogo nga bakyali mu mpaka za Afrika, kigambibwa bwe yali amutegeeza ku by’okwegatta ku Pyramids FC eya Misiri, Desabre yasemba Mubiru nti ye mutendesi gw’alabamu ‘vizoni’ etwala Cranes mu maaso.\nDesabre gagamba Magogo nti bw’aba ayagala ttiimu okusigala ng’ezannya omupiira ogw’okulumba ate nga gunyuma, awe Mubiru omulimu kuba kyakola akitegeera.\nYayongeddeko nti wadde nga batunuulidde okukiika, n’okuddayo mu mpaka za Afrika mu 2021, 2023 ne 2025 bakiriko nnyo era bagenda kusigala nga bakissaako amaanyi. Empaka endala FUFA z’eyagala Cranes ekiike kuliko eza CHAN ng’ate Cranes ekola bulungi okusinga bulijjo w’ekoma.\nEmirundi gyonna ttiimu y’eggwanga gy’ezannye mu CHAN, tevangako mu kibinja. “Nga bwe twatandika okwetegekera eza Afrika ng’obudde bukyali, ne ku mulundi guno twetaaga okutandikirawo okwetegeka lwe tuggya okusobola okutuukiriza ebiruubirirwa byaffe,” Magogo bwe yategeezezza.\nLWAKI MUBIRU YE YALONDEDDWA Omupiira gw’atendeka okuba nga gunyumira abawagizi kimuwa enkizo ku batendesi abalala. Desabre bwe yagenze, kyeragiddewo nti Mubiru y’alina okumusikira.\nOmupiira Mubiru gw’atendeka bw’ogussaamu abazannyi abalungi, guwangula. Desabre yamukoneddemu; Kigambibwa nti FUFA bwe yali enoonya omutendesi anaatwala Cranes mu COSAFA, Desabre yabawa amagezi okukozesa Mubiru kuba amanyi okukwata obulungi abazannyi ate asobola okutendeka obulungi akawoowo buli omu k’ayayaanira okulaba.\nAmanyi okuzimba abazannyi; Bw’otunuulira Police, Mubiru gy’atendeka, tosangamu muzannyi yagulwa ssente nnyingi kyokka sizoni w’eggweereddeko nga Juma Balinya, Hassan Kalega, Paul Willa n’abalala nga be basinga okubeera akatale. Police, ebadde ezannya omupiira omunyuvu n’abazannyi abatamanyiddwa era mu kiseera kino, Balinnya ne Willa baaguliddwa.